Hallituksen yhteisymmärrys rakoilee – Toivottavasti poliittiset kiistat eivät vaaranna koronakriisin akuuttia hoitoa? | Timo Heinonen\nHallituksen yhteisymmärrys rakoilee – Toivottavasti poliittiset kiistat eivät vaaranna koronakriisin akuuttia hoitoa?\nBlogi, keskiviikkona 29.04.2020\nPääministeri Sanna Marinin hallituksen rivit näyttävät rakoilevan pahasti. Ensimmäiset merkit ristivedoista saatiin viime viikon kyselytunnilla. Hallituspuolueiden riveistä tuli varsinkin suorasukaista kritiikkiä hallituksen koronatoimenpiteitä kohtaan. Kritiikkiä tuli vasemmistoliitosta, keskustasta ja myös pääministeripuolue SDP:nkin riveistä. Salissa hieman hämmästeltiinkin muuttunutta tilanne, sillä koko koronakriisin ajan on oppositiota syytetty välittömästi venee keikuttamisesta jos hallituksen toimia tai toimimattomuutta on nostettu esille. Nyt kritiikkiä tulee kasvavassa määrin hallituspuolueiden omista riveistä ja näyttää siltä, että yksituumaisuuden aika on päättymässä. Ja se muuten päättyy ainakin vasemmistoliiton ja muun vihervasemmiston osalta hyvinkin nopeasti heti, kun velkarahan jakaminen tyrehtyy tai kaikkeen ei enää vastatakaan sadalla tai kahdella sadalla miljoonalla lisärahaa.\nEduskunnan yksimielisesti edellyttämä ja myös perustuslakivaliokunnan edellyttämä ravintoloiden ja kahviloiden erillistuki on juuttunut kuulemma hallituksen neuvotteluihin keskustan jarruttaessa tuen myöntämistä. Ongelmavyyhtiin nivoutuu myös valtiovarainministeriön kansliapäällikön valinta. Lähes ikiaikainen toimintamalli on ollut hallituksissa se, että kyseisen ministeriön ministeri esittää kansliapäällikön ja tämän esityksen myös hallitus hyväksyy. Näin tapahtui myös nyt sisäministeriön kohdalla, kun Vihreät nostivat kansliapäälliköksi vahvasti poliittisella virkanimityksellä entisen eduskuntaryhmänsä lainsäädäntösihteerin. Muu hallitus hyväksyi Vihreiden poliittisen virkanimityksen. Nyt kuitenkin SDP on luopumassa aiemmasta käytännöstä ja estämässä lehtitietojen mukaan puheenjohtajansa Antti Rinteen ja puoluehallituksen päätöksellä Päivi Nergin nimityksen VM:n kansliapäälliköksi. Tilanne on tulehduttanut hallituksen rivit pahasti ja keskustalaiset eilen eduskunnassa pyörittelivät päitään ja kyselivät, että kuka hallitusta oikein johtaa eli pääministeri Sanna Marin vaiko sittenkin edelleen SDP:n puheenjohtajana toimiva varapuhemies Antti Rinne. Vahvasti poliittinenhan tuo Nerginkin nimitys olisi ohi selvästi pätevämpien hakijoiden, mutta kai se hallituksen pelisääntöjen mukainen kuitenkin olisi?\nEilen jo muutamat keskustalaiset eduskunnassa sanoivat, että ei lehti koivusta ehdi ainakaan pudota jos edes tullakaan ennen kuin pääministeri Sanna Marinin hallitus hajoaa. Kovaa peliä Pohjolassa.\nTänään työpäivä alkoi pitkästä aikaa hallinto- ja turvallisuusjaoston kokouksella ja iltapäivällä eduskunnassa keskustellaan Sosiaali- ja terveysministeriön johtamisongelmista ja koronakriisin hoidon ongelmista pääministerin ilmoituksen pohjalta. STM:ssä tuntuu tilanne olevan enemmän kuin sekava ja vastuuta esimerkiksi siitä, että ei edes hoito- ja hoivapuolella ole riittävästi suojavarusteita saatavalla ota kukaan. On täysin kohtuutonta, että hoitajat joutuvat menemään töihin ilman kunnollisia suojavarusteita. Kuinka moni aspestityömaan työntekijä suostuisi vaarantamaan oman henkensä ja terveytensä ja menemään ilman suojavarusteita töihin? Siihen puuttuttaisiin välittömästi, mutta nyt kukaan ei tunnu välittävän siitä, että hoito- ja hoivahenkilöstö joutuu vaarantamaan oman ja asiakkaittensa terveyden ja menemään ilman suojamaskeja ja muita suojavarusteita töihin. Eilen levisi jo myös uutinen missä kerrottiin, että osassa suojavarusteina on jouduttu käyttämään jopa muovipusseja tai vastaavia? Mutta kukaan ei tunnu STM:ssä vastuuta tästä tilanteesta tosiasiallisesti ottavan.\nMarinin hallitus neuvottelee tänään kuulemma myös koulujen avaamisesta. Paino sanalla NEUVOTTELEE. Hallitus ja mm. opetusministeri Li Andersson on jälleen pyrkinyt antamaan julkisuuteen kuvan, että hallituksella ei ole tilanteessa vaihtoehtoja. No eihän tilanne tietenkään niin ole. Miksi silloin pitäisi edes neuvotella, jos ainoa oikea ja ainoa mahdollinen ratkaisu annettaisiin jostain ylempää. Eli kyse on loppupelistä Marinin hallituksen poliittisesta päätöksestä ja neuvotteluratkaisusta on se sitten minkälainen tahansa. Ja näin muuten oli myös Uudenmaan sulunkin purkamisen suhteen. Siinä hallitus tosin onnistui syötttämään julkisuuteen ja mediaankin läpi kuvan, että Uudenmaan sulun purkaminen oli ainoa mahdollinen ratkaisu perustuslain mukaan. Näinhän se ei tosiasiallisesti ollut. Tätäkin heidän mielestään ainoaa mahdollista ratkaisua he kuitenkin neuvottelivat muistaakseni viitisen tuntia? Miksi piti neuvotella, jos ratkaisu oli ainoa mahdollinen ja ylhäältä annettu? No siksi piti neuvotella, että ratkaisu olisi voinut olla toisenkinlainen saman perustuslain mukaan.\nYmmärrän enemmän kuin hyvin opettajien huolen koulujen avaamisesta. Onko todellakaan mitään järkeä avata kouluja kahdeksi viikoksi? Sitä nyt moni opettaja ihan aiheellisesti kysyy?\nItse sen sijaan nyt purkaisin alueellisesti kahviloiden ja pienten lounaspaikkojen sulkuja. Ei ole mitään poikkeuslain mukaista perustetta pitää näitä kiinni tällaisessa tautitilanteessa. Voisimme hyvin avata pienet lounaspaikat ja teiden varsien huoltoasemien pienet kahvilat. Tämä saisi hieman edes rattaita liikkeelle. Samalla olisin itse valmis uudelleen arvioimaan ikäihmisten tilannetta. Tuntuu erittäinkin kohtuuttomalta edellyttää yli 70-vuotiailta karanteenin kaltaista eloa kesän yli ja ehkä jopa koko loppuvuoden. Ikäraja tulisi nostaa vähintään 75 vuoteen ja avata myös ikäihmisille vastuullisesti mahdollisuuksia päästä liikkeelle ja myös ulos. Muu yhteiskunta voisi kauppojen tapaan antaa heille hieman enemmän tilaa ja mahdollisuuksia.\nOlen itse saanut monia huolestuneita viestejä mm. pariskunnilta joilta on yli puolenkin vuosisadan yhteiselo estetty. Puoliso siis hoivakodissa ja nyt pelkona, että enää ei ehditä nähdä. Näihin tilanteisiin pitää etsiä ratkaisuja tavalla tai toisella. Ja myös huolestuneita viestejä on tullut perheiltä. Vaikka minusta kouluja ei nyt enää pitäisikään avata niin pitäisi tehostetusti lisätä tukea sitä eniten tarvitseville oppilaille ja tarjota matalalla kynnyksellä myös mahdollisuus näiden oppilaiden osalta palata lähiopetukseen. Näin osassa kuntia on jo tehtykin ja joudutaan myös jatkossa tekemään.\nSe tunne kun et mahdu ”pelaavaan” kokoonpanoon… Tänään siis seurasin eduskunnan debatin vilttiketjussa, kun eduskunta edelleen rajoittaa salissa olevien kansanedustajien määrää yhteen neljäsosaan.\nKeskustelussa siis mukana aina noin 50 kansanedustajaa 200:sta eli näin voimme pitää etäisyyksiä suurempina myös salissa ja hoitaa päätäksenteon kuitenkin vastuullisesti.\nNo… myöhemmin sain kaverin seuraksi 🙂\nVille Kaunisto piti yhden keskustelun parhaista puheenvuoroista. Johtajuutta tässä tilanteessa kaivataan.\nIsoja ja vaikeita ratkaisuja. Nyt tarvitaan päätöksentekokykyä Marinin hallitukselta ja sitä ei saa vaarantaa hallituksen sisäiset riidat ja politikointi. Politikoimalla ja riitelemällä ei tästä kriisistä kyllä millään selvitä.\nMarin hallitus päätti avata koulut – opetus jatkuu kouluissa 14.5.2020\nHetki sitten uutiset kertoi, että Marinin hallitus päätti avata koulut parin viikon kuluttua. Opettajien ammattijärjestö OAJ vastusti avaamista kahdeksi viikoksi ja itsekin suhtauduin avaamisesti nihkeästi.\nItse en olisi vain kahdeksi viikoksi kouluja avannut. Olisin vain lisännyt nyt mahdollisuutta lähiopetukseen heille jotka sitä erityisesti tarvitsevat (matalalla kynnyksellä) ja myös olisin nostanut oppilashuollon resursseja ja toimintaa. Ja sitten esimerkiksi ysiluokkalaisten ja esim. kutosten kohdalla olisin voinut tukea esimerkiksi yhteistä tapaamista vaikka viimeisenä koulupäivänä etäisyydet huomioiden. Olisi heille tärkeä hetki ennen uusia tuulia.\nMutta hallitus nyt päätti toisin ja koulut avataan. Hallitus purkaa siis varhaiskasvatuksen ja perusopetuksen rajoitteet terveysviranomaisten arvion pohjalta. Takaisin lähiopetukseen siirrytään 14. toukokuuta alkaen hallitusti ja turvallisuudesta huolehtien.\nHallitus vetosi siihen, että ”lasten rooli koronavirustartuntojen levittäjinä ei ole samankaltainen kuin aikuisilla. Lapset eivät juurikaan ole tartunnan lähteitä. Nykytiedon perusteella koulujen avaaminen on tällöin turvallista sekä oppilaille että henkilökunnalle.”\nHallituksen mukaan kouluissa pitää edelleen välttää tarpeettomia fyysisiä kontakteja ja järjestää opetustilat niin, että niissä on normaalia enemmän väljyyttä. ”Myös välitunnit ja kouluruokailu on järjestettävä oman luokan tai ryhmän kanssa.”\n”Isoja kokoontumisia, kuten kevätjuhlia, ei järjestetä. Myös henkilöstön tulee toimia saman lapsiryhmän kanssa ja hygieniaohjeita on noudatettava tarkasti. Yksityiskohtaisista järjestelyistä päättävät koulutuksen järjestäjät.”\n”Sosiaali- ja terveysministeriö ja opetus- ja kulttuuriministeriö valmistelevat yhdessä ohjauskirjeen aluehallintovirastoille. Epidemian leviämistä yhteiskunnassa rajoitetaan varhaiskasvatuksen ja perusopetuksen osalta tartuntatautilain nojalla.”\n”Riskiryhmien osallistumisen lähiopetukseen arvioi lääkäri. Työntekijöiden osalta arviointi tehdään yhdessä työterveyden ja työnantajan kanssa.”\n”Soveltamisasetuksen voimassaolon päätyttyä opetuksen järjestäjä ei voi järjestää opetusta etäopetuksena. Kunta ei voi päättää omalla päätöksellään koulujen sulkemisesta eikä kunta voi myöskään päättää opetuksen järjestämisestä ainoastaan etäopetuksena. Oikeus saada perusopetusta on perustuslaissa säädetty subjektiivinen oikeus, joka kuuluu yhdenvertaisesti kaikille.”\n”Hallitus käsittelee toisen asteen ja korkeakoulutuksen rajoituksia myöhemmin.”\nNämä lainaukset siis hallituksen tiedotteesta.\nItse jäin ihmettelemään hallituksen päätöksen perusteita. Miten valmiuslain edellytykset loppuvat juuri 14.5.2020 eli kahden viikon päästä? Miten tautitilanne siis tulee kahden viikon aikana etenemään? Jos tautitilanne pahenee niin avataanko koulut siitä huolimatta juuri 14.5.? Vai perustuuko päätös nyt arvioon, että tauti ei lapsilta tarttuisikaan jne? Mutta jos tämä on perustelu niin eikös tämä peruste olisi sitten syy avata välittömästi koulut?\nNo, katsotaan mitä tapahtuu. Joku selvitys kertoi, että jopa kaksi kolmesta perheestä olisi pitämässä lapsensa koko kevään tästä päätöksestä huolimatta kotona. Tällöin ymmärtääkseni perhe anoo lapselle luvan jäädä kotiin samaan tapaan kuin ns. omalle lomalle syysloman, joululoman tai hiihtoloman yhteydessä. Ei kai rehtorilla ole tässä tilanteessa yhtään parempaa syytä anomusta olla hyväksymättä kuin noiden lomareissujenkaan yhteydessä?\nValtava määrä tullut jo nyt kiukkuista viestiä opettajilta ja myös vanhemmilta. Muutamia myös Marinin hallituksen ratkaisun ymmärtäviä. Ymmärrän erityisen hyvin perheiden ja opettajien huolen. Moni pelkää kesän menevän pilalle jos tartunta sitten koulusta kotiin tuleekin.\nEduskunnassa tänään myös pääministerin ilmoitus koronakriisin hoidosta. Näytti siltä, että eripuraiset hallituspuolueet oli nyt komennettu ruotuun ja kaikki kehuivat sulassa sovussa sitä miten hienosti hallitus on kaikessa onnistunut. Itse en tänään ”kentällä” ollut sillä edelleen eduskunnassa käytetään ns. 1/4 kokoonpanoa näissä keskusteluissa eli salissa vain noin 50 kansanedustajaa 200:sta. Itse siis tänään ”viltissä” ja seurasin keskustelua lehtereiltä. No nousihan siellä keskustelussa sentään kokoomuksen ja PS:n toimesta esille myös jatkuva huoli hoiva- ja hoitohenkilöstön edelleen puuttuvista suojavarusteista ja myös huolet suomalaisten yritysten tilanteesta. Tuntuu siltä, että hallitus on nyt sitä mieltä, että yritysten pelastamiseksi olisi tehty jo kaikki mahdollinen. Näin ei todellakaan ole ja pahaa pelkään, että tätä menoa toukokuun aikana tulee kaatumaan jo valtava määrä yrityksiä. Myös ravintolat ja kahvilat odottavat edelleen omaa tukipakettiaan ja tänään levisi jo huhu siitä, että hallitus ei sellaista toisikaan vaan olisi avaamassa ravintoloita ja kahviloitakin kiirreellä hillitäkseen niiden menetyksiä. Tällaista ratkaisua tänään näytti väläyttävän myös itse valtiovarainministeri Katri Kulmunikin. Mielenkiintoista.\nTagit: covid19, koronakriisi, Marin hallitus,


Lupiini: Arkistot auki!\nOdelmalta, uudelta blogituttavuudelta tuli tällainen hauska haaste:\nPerhe : Empatiasta ja välienselvittelystä Valitettavasti perheestä tuli ensisijaisesti mieleen taannoinen räyhäkkä riita äidin kanssa. Meillä on molemmilla leiskahtava temperamentti, omani osaan pitää (useimmiten) kurissa, mutta äidin seurassa en. Luin taannoin artikkelin äitien ja tyttärien suhteesta ja tuntui, kuin juttu olisi kirjoitettu meistä. Meillä on molemmilla joskus tapana omaksua vanhoja, lapsuuteni aikaisia rooleja, äiti mestaroi ja komentelee, minä rähjään ja kapinoin. Huomaan sen siitäkin, että purskahtelen äidin kanssa riidellessä itkuun aivan jatkuvasti, vaikka muiden kanssa riidellessä (onneksi en paljoa riitele) pystyn argumentoimaan aikuisen kypsästi.\nYstävyys : Ihanaa Koko viime kesä muistuu mieleeni huumaavan onnellisena, täynnä tapahtumia ja naurua ja halauksia. Polttaripäivä oli yksi näistä.\nRakkaus : Pyhäpäivän rauhaa Tämä kirjoitus kertoo rakkaudesta kotiseutuuni, kotiini ja rakkaisiini. Olen pyrkinyt kuvaamaan siinä kokonaisvaltaista seesteisen hyvää oloa, jonka rauhallisista viikonlopuista joskus saa.\nMinä itse : Hyviä puolia Pääosa kirjoituksistani kertoo tietysti itsestäni. Tässä meemintyngässä oli lueteltu (hyviä) juttuja minusta ikäänkuin kompaktisti.\nMitä tahansa: Ajatukset unissa\nTämän kirjoituksen olin tyystin unohtanut. Tuo unien kirjoituspöytä seikkailee mielessäni aina joskus, kuten myös ne kullankarvaiset isot kissat. Onnellisia ja kauniita unia.\nVoi olla, että joku teistä on jo haastettu, mutta tässä te kuiteski tuutte: Liekkiö, Pagistaan, Taviokuurna, Cista, Minh, Purrrina.\nLähettänyt lupiini klo 10:02 ap.\nTaviokuurna 11:25 ap.\nKiitos haasteesta! Yritän vastata siihen, kunhan gradu antaa myöten. Voi kuitenkin olla etten kovin tyydyttäviä linkkejä pysty tarjoamaan, sillä kirjoitan blogiini lähinnä kaikesta muusta paitsi itsestäni :-) Mutta katsotaan.\nUnknown 2:07 ip.


MM-kilpailuissa seitsemän PR-suunnistajaa\nTänään perjantaina alkavissa suunnistuksen MM-kilpailuissa nähdään kaikkiaan peräti seitsemän seuratasolla Paimion Rastia edustavaa urheilijaa. Kilpailut käydään kaakkoisessa Virossa Tarton toimiessa keskuspaikkana.\nEnnakkoon kovimmat odotukset kohdistuvat seitsikossa Olav Lundanesiin, joka oli viimevuotisten kisojen kuningas kahdella kullalla ja yhdellä hopealla. Alkukauden näytöt ovat norjalaiselta sitä luokkaa, ettei tuon menestyksen uusiminen vaikuta täysin mahdottomalta.\nHyvät saumat lähelle mitalisijoja on myös Frédéric Tranchandilla sekä Fredric Portinilla. Tranchand on näyttänyt kotimaan kisoissa parhaimmillaan ylivertaista vauhtia, ja toisaalta ranskalainen on yltänyt sprinttimatkojen ohella lähelle mitalia myös pitkällä matkalla, sijoittuen kaksi vuotta sitten MM-kisoissa neljänneksi.\nPortin on ollut alkukauden todella vahvassa iskussa, joskin Jukolan viestinkin sotkenut flunssa on ollut kisojen alla harmina. Henkilökohtaisesti Portinin paras MM-sijoitus on 10. viime kisojen keskimatkalla.\nPortinin ohella toinen suomalaisista on Jesse Laukkarinen. Ilman viime hetken muutoksia hänen kisaurakkansa on ohi viimeistään huomenna, sillä mies juoksee pelkästään henkilökohtaisen sprintin.\nPuolan värejä kantava Bartosz Pawlak oli viime vuoden EM-kilpailuissa jo lupaavasti pitkän matkan 12. Kaikki edellä mainitut Laukkarista lukuun ottamatta suunnistavat näillä näkymin Virossa myös maidensa viestijoukkueissa.\nNaisten puolella kisoissa nähdään Norjan Ida Marie Næss Bjørgul sekä MM-konkari, Latvian Inga Dambe. Näistä Bjørgul sijoittui vuosi sitten sprintissä hieman yllättäen seitsemänneksi, ja samaa matkaa hän pääsee nytkin Tartossa juoksemaan.\nKilpailut alkavat tänään sprintin karsinnalla. Tartossa ja Viljandissa käytävien sprintin ja sprinttiviestin jälkeen siirrytään maastomatkoille, ja kisat päättyvät ensi perjantaina käytäviin viesteihin.\nArola mukana nuorten EM-kilpailuissa\nTänä viikonloppuna suunnistetaan myös nuorten EM-mitaleista Slovakian Banska Bystricassa. 16-vuotiaiden kilpailuissa Suomi-paidassa suunnistaa PR:n Topias Arola. Viimeksi Jukolan viestissä loistanut Arola otti viime vuonna vastaavista kilpailuista hienosti EM-hopeaa pitkällä matkalla.\nKisat avataan tänään sprintillä. Huomenna on vuorossa pitkä matka ja sunnuntaina viesti.


Opetusministeriö huolissaan opettajapulasta - Kotimaa - Uutiset - MTV.fi\nOpetusministeriö huolissaan opettajapulasta\nKotimaa Julkaistu 05.06.1999 07:10\nOpetusministeriössä on huolestuttu maata uhkaavasta opettajapulasta. Suurten ikäluokkien eläkkeellejääntiin pyritään nyt varautumaan lisäämällä ja tehostamalla opettajankoulutusta. Toissasyksyn tilastotietojen mukaan yli 7000 opettajaa oli iältään yli 55-vuotiaita. Heistä runsaat pari tuhatta on luokanopettajia.\nSuurimman opettajakadon arvioidaan uhkaavan vuosina 2003-2005, joskin opettajat ovat myös innostuneet varhentamaan eläkkeellejääntiään. Tietyillä alueilla ja tiettyjen aineenopettajien kohdalla tilanne hipoo jo hälyttävää, sanoo opetusneuvos Armi Mikkola opetusministeriöstä. Kova muuttoliike pahentaa tilannetta kasvukeskuksissa. Uudellamaalla jo yli joka kymmenes luokanopettaja on epäpätevä, Kainuussa vain joka sadas.\nLisäksi maan kaikista 17 000 luokanopettajasta tuhatkunta ei nytkään täytä kelpoisuusvaatimuksia. Mikkola muistuttaa tämän merkitsevän sitä, että jopa yli 20 000 oppilaalla saattaa olla periaatteessa epäpätevä opettaja. Pätevien aineenopettajien löytäminen taas on vuoden alusta voimaan tulleiden kelpoisuusasetusten perusteella entistä vaikeampaa, koska opettajilta edellytetään nyt vähintään 35 opintoviikon opintoja kaikissa opetusaineissa.\nTämänkeväisissä tulosneuvotteluissa ministeriö pyysi opettajia kouluttavia yliopistoja suunnittelemaan koulutuksen määrällistä ja laadullista kehittämistä, jotta koululuokkiin riittäisi jatkossakin opettajia. Jo viime syksynä opettajankoulutuslaitoksissa lisättiin erityisopettajien, opinto-ohjaajien ja ruotsinkielisten opettajien koulutusta. Mikkolan mukaan seuraavana vuorossa ovat aineen- ja luokanopettajat. Erityisen selvästi pulaa on luonnontieteellisten ja matemaattisten aineiden opettajista sekä englannin ja muidenkin kielten opettajista.\nUusien aloituspaikkojen lisäksi saatetaan tarvita erikseen rahoitettua täydennyskoulutusohjelmaa, jonka avulla työssä olevat epäpätevät opettajat saavuttaisivat asetuksenmukaisen pätevyyden työhönsä. Yksi keino opettajarivin täydentämiseen olisi myös opintojen vauhdittaminen, muistuttaa Mikkola.\nKoulutustarve kasvaa vaikka lapset vähenesivät\nTähän asti esimerkiksi luokanopettajankoulutukseen on otettu kuutisensataa opiskelijaa vuodessa. Määrä on riittänyt korvaamaan eläkkeelle jäävät opettajat, mutta lisäksi on jatkuvasti käytetty epäpäteviä sijaisia, huomauttaa Mikkola. Opettajakunnan ikääntymisestä ei siis selvitä ilman erityistoimia.\nMikkola uskoo, että opettajille riittää töitä myös jatkossa. Vaikka ikäluokat pienenisivät, koulutettavien määrä ei välttämättä laske, sillä yhä suurempi osa nuorista jatkaa opintojaan aiempaa pitempään. Myös aikuisopiskelun lisääntyminen kysyy uusia opettajavoimia.\nKoululaisikäluokat eivät toistaiseksi ole olleet pienenemään päin. Vuonna 1994 peruskoulussa oli yhteensä 587 500 oppilasta. Vuonna 1997 heitä oli 592 400. Kuntaliitossa on kuitenkin työn alla laskelma, joiden mukaan väestökehitys vähentäisi lähivuosikymmeninä selvästi opettajatarvetta. Laskelmassa on lähdetty siitä oletuksesta, että esimerkiksi ryhmäkoot säilyvät ennallaan.\nKuopiossakin kaatopaikkalähiö Lipponen: Työllisyys ja EU:n laajentuminen pääasioita


DAME DE PARIS - BALCONETTE RINTALIIVI - AUBERGINE AND SILVER LUREX – Svea Aalto\nDAME DE PARIS - BALCONETTE RINTALIIVI - AUBERGINE AND SILVER LUREX\nKoko C85 - 127,00 € D75 - 127,00 € D80 - 127,00 € D85 - 127,00 € D90 - 127,00 € E70 - 127,00 € E75 - 127,00 € E80 - 127,00 € E85 - 127,00 € E90 - 127,00 € F70 - 127,00 € F75 - 127,00 € F80 - 127,00 € F85 - 127,00 €\nUpea aubergine-sesonkiväri Marlies Dekkersin ikoniseen DAME DE PARIS -sarjaan! Notre Damen katedraalin arkkitehtuurista inspiraationsa saaneessa alusasusarjassa muutoin hyvin pelkistettyyn tyyliin yhdistyvät upeat koristenauhat, jotka kehystävät naisvartalon kauneimpia kohtia. Näitä upeita liivejä ei tarvitse peitellä!\nBalconette-malliset rintaliivit ovat kaarituelliset ja kevyesti topatut. Liivit saavat asiakkailtamme usein kehuja hyvästä istuvuudesta sekä siitä, että ne tuntuvat mukavilta päällä. Kuppien välissä oleva keskijakaja on korkea ja kupit ovat syvyydeltään hieman suuremmat kuin useimmissa muissa balconette-malleissa, minkä vuoksi DAME DE PARIS -liivi toimii hyvin myös isommissa kuppiko'oissa.\nAubergine-väri muistuttaa nimensä mukaisesti munakoison tummaa, ruskealla taitettua violetin sävyä. Kankaassa on hento hopeinen kimallus.\nKOKOVINKKI: Asiakkaamme valitsevat DAME DE PARIS -mallista usein yhtä kokoa pienemmän ympärysmitan kuin se, jota tavallisesti käyttävät. Muistathan siinä tapauksessa valita rinnakkaiskoon, eli pienemmästä ympärysmitasta yhtä kirjainta isomman kuppikoon, jotta kuppi ei pienene mukana (esim. D85 -> E80). Lue lisää rinnakkaiskoosta koko-oppaastamme.\nMateriaali: 52% polyesteri, 36% polyamidi, 6% elastaani, 6% metallikuitu (kimalle)\nHyvät päällä ja tykkään tosi paljon


Perussuomalaisten eriävä mielipide\nLauantai 5.5.2012 klo 06.43\nEläkemaksujen miljardikaappaus etenee vauhdilla\nHallituksen esityksen mukaan asian valmistelu on tapahtunut sosiaali- ja terveysministeriössä, ja se pohjautuu ministeriön asettamaan työeläkelaitosten vakavaraisuussääntelyä kehittävän työryhmän ja alatyöryhmän työhön. Esityksen mukaan valmistelussa on ollut mukana hyvin laajapohjainen edustus.\nKarttuneiden TyEL-eläkeoikeuksien nykyarvo on noin 361 miljardia euroa, josta on rahastoitu noin 92,3 miljardia euroa (vuoden 2010 luvut; lähde: ETK, Lakisääteiset eläkkeet - pitkän aikavälin laskelmat 2011). Vuoden 2010 bruttokansantuote oli 179,7 miljardia euroa. Karttuneet eläkeoikeudet on taattu edunsaajille perustuslain nojalla. Kattamattoman ja karttuneen eläkeoikeuden nykyarvon suhde bruttokansantuotteeseen on noin 150 prosenttia. Työeläkkeiden merkittävin rahoituslähde on veronluontoisin maksuin perittävät TyEL-maksut. Esitetyt luvut eivät sisällä julkisen sektorin työeläkkeitä eivätkä muita yksityisen alan työeläkkeitä kuin TyEL-eläkkeet.\nTyELiä koskevilla päätöksillä on aina kansantaloudellisia, kilpailullisia tai sosiaalisia vaikutuksia. Päätökset maksutasosta vaikuttavat käytännössä myös valtion talousarviosta rahoitettaviin eläkemenoihin ja kunnalliseen eläkemaksun rakenteeseen.\nHallituksen esityksen mukaan sosiaali- ja terveysministeriö vahvistaa työeläkevakuutusyhtiöiden laskuperusteet. Laskuperusteet ovat ne yksityiskohtaiset laskentasäännöt, joiden perusteella työeläkevakuutusyhtiön vakuutusmaksut ja vastuuvelka lasketaan. Esityksessä korostetaan sosiaali- ja terveysministeriön roolia, kun kuvaillaan tasoitusmäärää koskevien rajoja, purkamista ja kartuttamista koskevia sääntöjä. Hallituksen esityksessä kuitenkin jätetään mainitsematta, että vain työeläkeyhtiöillä ja eläkekassoilla on oikeus esittää laskuperusteita hyväksytettäväksi sosiaali- ja terveysministeriölle ja myös esittää muutoksia vakuutusmaksun, vastuuvelan ja osittain vakavaraisuuden laskentaan. Esittämisoikeus perustuu työntekijän eläkelakiin. Sosiaali- ja terveysministeriöllä ei siis ole oikeutta esittää muutoksia laskuperusteisiin, vaan joko hyväksyä tai hylätä esitys.\nHallituksen esityksessä mainittu TELAn laskuperustejaos on työeläkejärjestelmän sisäinen työryhmä, jonka tehtävänä on valmistella työeläkeyhtiöiden laskuperusteet. Käytännössä laskuperustetyöryhmä toimii kuvailua suuremmalla toimivallalla. Ryhmä valmistelee merkittävän määrän työeläkejärjestelmän laskuperusteisiin tai kustannusrakenteisiin vaikuttavista selvityksistä. Ryhmä myös käyttää merkittävää asiantuntijavaltaa työeläkejärjestelmän kehittämisessä. Se koostuu työeläkeyhtiöiden edustajista ja siihen kuuluvat pysyvät asiantuntijajäsenet sosiaali- ja terveysministeriöstä ja ETK:sta. Tulevien muutosten soveltajat ovat samalla niiden valmistelijat, ja laskuperustehakemuksen tulevat käsittelijät ministeriössä ovat mukana työryhmässä asiantuntijoina.\nHallituksen esityksessä tasoitusmäärää käsittelevät osiot perustuvat TELAn laskuperustejaoksessa tehtyyn ja koordinoituun valmistelutyöhön (mm. laskentamalli), ja myös uutta vakavaraisuuskehikkoa koskevien kohtien valmistelussa laskuperustejaoksella on ollut vahva panos. Erityisesti on kiinnitettävä huomiota hallituksen esityksen mainintaan, että TELAn laskuperustejaoksessa on määrä edelleen tutkia tasoitusmäärän rajojen mitoitusta - mutta vasta sen jälkeen, kun hallituksen esitys olisi hyväksytty.\nTilapäinen maksunpalautus vuosina 2006-2009\nEnnen vuotta 1995 tasoitusmäärän suhde palkkasummaan oli noin 2 prosenttia ja tasoitusmäärän työkyvyttömyysosan suhde palkkasummaan oli noin 1 prosentti. Suurimmillaan tasoitusmäärän suhde palkkasummaan on ollut noin 8 prosenttia vuonna 2004 ja tasoitusmäärän työkyvyttömyysosan suhde palkkasummaan on ollut suurimmillaan noin 6 prosenttia vuonna 2000.\nTasoitusmäärään kertynyttä työkyvyttömyysliikkeen ylijäämää on palautettu neljän vuoden ajan vuosina 2006-2009 ja työttömyysliikkeen ylijäämää vuosina 2010-2011 niin sanottuina tilapäisinä alennuksina. Laskuperustejaoksen laskelmien mukaan tilapäisten alennusten määrä olisi ollut yhteensä 1 160 miljoonaa euroa ja se vastaisi 4,3 prosenttia tariffimaksun piirissä olevasta palkkasummasta.\nLaskuperustejaoksen laskelma jaetusta ylijäämän jaosta ei vastaa yleisiä vakuutusmatemaattisia periaatteita, koska laskelmalla on kohdistettu tilapäisiin alennuksiin myös vuosina 2006-2009 pidettyä liian suurta työkyvyttömyysmaksua ja vuosina 2010-2011 palautettua työttömyysliikkeen ylijäämää. Vuosina 2006-2009 perittiin pientyönantajilta selvästi enemmän työkyvyttömyysmaksuja kuin mitä vastaavana aikavälinä oli työkyvyttömyysmeno (maksun suhde menoon on ollut keskimäärin 140 prosenttia). Vuosina 2006-2009 perittiin työkyvyttömyysmaksuja liikaa määrä, joka vastaa 1,7 prosenttia tariffimaksun piirissä olevasta palkkasummasta.\nEnnen vuotta 2006 perityistä ylisuurista työkyvyttömyysmaksuista onkin nettomääräisesti palautettu arviolta vain 1,5 prosenttia tariffimaksun piirissä olevien työnantajien palkkasummasta. Lisäksi on palautettu 1,1 prosenttia palkkasummasta työttömyysmaksua. Tämä on ollut välttämätöntä, koska työttömyyseläke eläkemuotona lakkautetaan. Loppu väitetystä palautuksesta kohdistuu vuosina 2006-2009 liikaa perittyyn maksunosaan.\nHallituksen esityksessä ei esitetä taustalaskelmia palautusten kohdistumiselle. Myöskään ei esitetä perusteluita sille, minkä takia pientyönantajien osalta olisi varauduttava noin kaksi kertaa suurempaan tasoitusmäärään kuin suurtyönantajien osalta, kun vertailuluvut lasketaan suhteessa vertailuryhmien palkkasummiin. Pientyönantajien osuus on yli 60 % palkkasummasta ja jäljelle jäävät suurtyönantajien vakuutusryhmät jakautuvat 7 luokkaan. Suurten lukujen lain mukaan asetelman pitäisi olla päinvastainen. Hyvän lainvalmistelun perusperiaatteisiin kuuluu, että kaikki olennaiset päätöksentekoon ja asiaan vaikuttavat seikat ja taloudelliset tekijät esitetään riittävällä tarkkuudella ja perusteellisuudella hallituksen esityksen yleisperusteluissa ja tarpeen mukaan yksityiskohtaisissa perusteluissa.\nTasoitusmäärän mitoitus voidaan tehdä kohtuullisen alhaiselle tasolle, koska työeläkemaksua voidaan säädellä kohtuullisen nopeasti ja mahdollinen työkyvyttömyysliikkeen epäsuotuisa kehitys voidaan viedä vakuutusmaksun hintaan tehokkaasti.\nAsioiden valmisteluvalta ja soveltaminen\nFinanssialan Keskusliitto on Eurooppalaisten vakuutusyhtiöiden ja jälleenvakuutusyhtiöiden liiton (European Insurance) jäsen. Työeläkeyhtiöt ovat Finanssialan Keskusliiton jäseniä. European Insurance -järjestö edustaa 95-prosenttisesti kaikkia eurooppalaisia vakuutusyhtiöitä vakuutusmaksutulolla laskettuna. Finanssialan Keskusliiton ja European Insurance -järjestön tehtävänä on edistää jäsentensä yhteisiä tavoitteita. Eläkesäätiöt ja eläkekassat eivät ole kummankaan järjestön jäseniä.\nEuropean Insurance -järjestö on kannanotossaan Euroopan unionin Talous- ja rahoitusasioiden neuvostolle korostanut, että vakuutusteknisiä kysymyksiä tulee käsitellä enemmänkin poliittisina kysymyksinä kuin teknisinä. Perusteluina on esitetty muun muassa sitä, että vakuutustekniikalla on itse asiassa laajat taloudelliset ja sosiaaliset vaikutukset. Kannanotossaan järjestö korostaa, ettei annettavia lakeja soveltava taho voi valmistella itse esityksiä.\nHyvän hallintotavan ja yleisten riskienhallintaperiaatteiden mukaan asioiden valmisteluvalta ja soveltaminen tulisi pitää erillään. Riskinä on itse itseään ennustava järjestelmä, jossa ei tehdä valmistelutyöstä poikkeavia havaintoja.\nTyöeläkkeiden sosiaaliturvaluonteen, hyvän hallintotavan ja yleisten riskienhallintaperiaatteiden mukaisesti vakuutusmaksujen ja vastuuvelan laskuperusteiden valmistelu tulisi siirtää kokonaisuudessaan sosiaali- ja terveysministeriöön. Ministeriö voisi laskuperustemuutosten yhteydessä kerätä lausuntopyynnöllä riittävän laaja-alaisen näkemyksen perustemuutoksella huomioitavista asioista.\nSijoitustoiminta poikkeuslain jälkeen\nHallituksen esityksen mukaan ehdotetun lainsäädännön tarkoituksena on korvata työeläkelaitoksille määräaikaislain mukaiset helpotukset. Määräaikaislain päättyessä työeläkelaitosten toimintapääomista poistuu esityksen mukaan 3 miljardia euroa. Perusteluiden mukaan ilman hallituksen esitystä työeläkelaitosten olisi siirryttävä merkittävästi vähäriskisempään jakautumaan ja siten työeläkejärjestelmän odotettavissa olevat tuotot vähenisivät.\nHallituksen esitystä tarjotaan yhtenä ainoana vaihtoehtona ongelman ratkaisuun.\nTyöeläkelaitosten toimintapääoma on yksinkertaistaen sanottuna varojen ja velkojen erotus. Työeläkelaitosten vastuuvelka lasketaan osittaisen rahastointiperiaatteen mukaan karttuneiden eläkeoikeuksien rahastoidusta osasta. Kaikkien työeläkelaitosten toimintapääoman määrää olisi voitu kasvattaa laskemalla karttuneiden työeläkeoikeuksien rahastoituja osia vastaavalla määrällä. Työeläkelaitosten riskinkantokykyä voitaisiin lisätä myös kasvattamalla järjestelmän yhteisellä vastuulla olevaa osaa osakeriskeistä.\nMikään esityksistä ei tuo työeläkejärjestelmään uutta rahaa. Kaikki mahdollistavat sijoitussuunnitelmien pitämisen muuttumattomina määräaikaislain päättymisen jälkeen.\nVaihtoehtoiset esitykset olisivat oikeudenmukaisia ja kilpailullisesti neutraaleja kaikkien työeläkelaitosten osalta ja jättäisivät pientyönantajien liikaa perittyjen työkyvyttömyysmaksujen käsittelyn ratkaistavaksi omana kysymyksenään.\nEsityksen vaikutukset valvontaan\nHallituksen esitys heikentää merkittävästi nykyistä työeläkelaitosten valvontaa. Asiaa ei ole kuitenkaan suoraan sanottu eikä perusteltu hallituksen esityksessä.\nTyöeläkelaitoksen valvonta perustuu muun muassa katevalvontaan ja vakavaraisuusvalvontaan. Katevalvonta jakaantuu hajautussäännön valvontaan ja sijoitusomaisuuden määrälliseen valvontaan, jonka mukaan sijoitusomaisuutta on aina oltava vähintään katettavan vastuuvelan verran. Esityksen jälkeen erityisesti katevalvonnan määrällinen valvonta heikkenee.\nTyöeläkeyhtiön osittamaton lisävakuutusvastuu on osa yhtiön vastuuvelkaa ja vakavaraisuutta. Nykyinen käytäntö on, että osittamaton lisävakuutusvastuu on aina oltava vähintään nolla ja siten osittamaton lisävakuutusvastuu aina lisää vakuutusmaksuvastuuta. Osittamaton lisävakuutusvastuu toimii sijoitustoiminnan heilahtelujen puskurina. Osittamatonta lisävakuutusvastuuta kasvattaa se osa sijoitustoiminnan nettotuloksesta, joka ylittää vastuuvelan korkotuottovaateen. Vastaavasti toisinpäin, jos sijoitustoiminnan nettotuotto alittaa vastuuvelan korkotuottovaateen.\nLaissa eläkelaitosten vakavaraisuusrajan laskemisesta ja vastuuvelan kattamisesta 12 §:ssä sanotaan, että eläkelaitoksen on katettava vastuuvelkansa sijoituksillaan. Katettava vastuuvelan määrä lasketaan siten kuin siitä erikseen säädetään. TVYL 15 §:n mukaan katettava vastuuvelka on likimain sama kuin vastuuvelka. Määritelmät eroavat toisistaan vain vähäisiltä osin.\nHallituksen esityksessä ehdotetaan muutettavaksi työeläkeyhtiön vastuuvelan määritelmää siten, että osittamaton lisävakuutusvastuu voi olla negatiivinen ja vähentää vakuutusmaksuvastuuta (TVYL 14 §). Esityksessä ei ole rajoitettu sitä, kuinka paljon osittamaton lisävakuutusvastuu voi vähentää vakuutusmaksuvastuuta. Näin ollen hallituksen esityksen jälkeen sijoitustoiminnan tappiot vähennettäisiin jatkossa osittamattomasta lisävakuutusvastuusta ilman rajoitusta ja siten myös sijoitustoiminnan tappiot vähennettäisiin katettavasta vastuuvelasta ilman rajoitusta.\nKoska sijoitustoiminnan tappiot vähennetään sekä sijoitusomaisuudesta että vastuuvelasta ilman rajoituksia, työeläkeyhtiön sijoitusomaisuus tulee aina täyttämään katettavan vastuuvelan määrällisen vaatimuksen hallituksen esityksen hyväksymisen jälkeen. Nykyisen lain voimassa ollessa työeläkeyhtiö voi tehdä korkeintaan sen verran sijoitustoiminnan tappiota, kun sijoitusomaisuus ylittää katettavan vastuuvelan määrän.\nEsityksen jälkeen työeläkelaitos ei olisi konkurssissa, vaikka se olisi menettänyt koko sijoitusomaisuuden. Ainoa valvontakeino olisi käytännössä vakavaraisuusvalvonta, jonka ytimenä on vaatia yhtiöltä erilaisia taloudellisen aseman tervehdyttämissuunnitelmia.\nEsitykseen liittyy työeläkelaitosten kilpailuneutraliteetin kannalta vahingollisia vaikutuksia. Esityksen hyväksymisen jälkeen eläkevakuutusyhtiöiden välinen kilpailuneutraliteetti heikkenee, koska tasoitusmäärän suuruus vaihtelee vakuutuskannan rakenteesta johtuen yhtiöittäin. Näin yhtiöiden vakavaraisuusaste kasvaisi toisistaan poikkeavalla tavalla. Koska suuremman riskinkantokyvyn oletetaan mahdollistavan paremmat sijoitustuotot, esitys johtaa siihen, että työeläkevakuutusyhtiöiden kilpailuedellytykset kehittyvät epätasapuolisesti riippuen kunkin työeläkevakuutusyhtiön tasoitusmäärän suuruudesta.\nEsityksellä on myös vahingollisia vaikutuksia eri laitostyyppien väliseen kilpailuneutraliteettiin. Esitys kohtelee eri tavoin eri laitostyyppejä ja johtaa eläkesäätiöiden kilpailuedellytysten heikkenemiseen suhteessa työeläkevakuutusyhtiöihin. Koska työeläkesäätiöillä ei ole tasoitusmäärää, esityksessä ehdotetaan, että säätiöiden riskinkantokykyä kasvatettaisiin työnantajan lisämaksuvelvollisuuteen perustuvan erän avulla. Työnantajille langetettava lisämaksuvelvollisuus, jolla kerätään työeläkesäätiöille sijoitusriskipuskuri, on moraalisesti sekä mahdollisesti juridisestikin vähintään ongelmallinen, eikä edes ratkaise kilpailuneutraliteettiongelmaa. Kilpailuvirasto onkin kiinnittänyt huomiota siihen, että ehdotetusta uudistuksesta huolimatta eläkesäätiöiden tosiasiallinen mahdollisuus sijoitusriskin kasvattamiseen jää työeläkevakuutusyhtiöitä heikommaksi.\nLisäksi eläkekassoilla tasoitusmäärän kerääminen on ollut vähemmän säänneltyä kuin yhtiöillä, mistä johtuen eläkekassojen tasoitusmäärät eivät ole yhteismitallisia keskenään tai suhteessa työeläkevakuutusyhtiöihin.\nValtio on antanut yksityisoikeudellisille työeläkelaitoksille tehtäväksi hoitaa lakisääteistä eläkevakuutusta. Ne saavat periä maksua tämän tehtävänsä hoitamiseksi, ja maksut ovat ulosottokelpoisia ilman oikeuden päätöstä. On syytä edelleen tutkia, onko työeläkelaitoksilla oikeutta periä ennakkoon tämän valtuutuksen nojalla ylimitoitettuja vakuutusmaksuja vakuutuskulujen kattamisen lisäksi sijoitustoiminnan mahdollisesti realisoituvien riskien kattamiseksi.\nHallituksen esitys ei ole laadittu hyvien lainvalmisteluperiaatteiden mukaisesti. Keskeisiä esitettyjä väittämiä on jätetty perustelematta.\nHallituksen esityksen valmistelu on ristiriidassa yleisten hallintovaatimusten ja riskienhallintaperiaatteiden kanssa. Lain tulevat soveltajat ovat olleet merkittävässä roolissa lainvalmistelutyössä.\nHallituksen esityksellä on pyritty antamaan laillinen hyväksyntä pientyönantajilta perittyjen liian suurten työkyvyttömyysmaksujen liian pienelle palautukselle. Pientyönantajien liian suurten työkyvyttömyysmaksujen osalta väittämät eivät ole perusteltuja. Pientyönantajien liikaa perittyjen työkyvyttömyysmaksujen osalta voidaan perustellusti väittää, että merkittävä osa on jätetty palauttamatta. Asia tulisi tutkia riippumattomien asiantuntijoiden toimesta.\nHallituksen esityksestä pitäisi poistaa valtuutus, jonka mukaan TELAn laskuperustejaos selvittää hallituksen esityksen hyväksymisen jälkeen tasoitusmäärän mitoitusta.\nLaskuperusteiden valmistelu ja hakemismenettely pitäisi siirtää kokonaan sosiaali- ja terveysministeriöön. Nykyinen valmistelumenettely on vakavassa ristiriidassa yleisten hallintovaatimusten ja riskienhallintaperiaatteiden kanssa. Lisäksi työeläkevakuutustekniikalla on kansantaloudellisia, kilpailullisia ja sosiaalisia vaikutuksia, eivätkä ne siten ole eläkeyhtiöiden yksityisiä asioita.\nHallituksen esitys sisältää ilman perusteluita merkittävän heikennyksen valvontaan. Esitettyä heikennystä ei tule hyväksyä.\nHallituksen esitys on peruutettava ja jatkettava määräaikaislakia riittävästi. Määräaikaislain pidennyksen aikana valmistelussa ilmenneet puutteet tulee korjata ja valmistelutyö siirtää kokonaan sosiaali- ja terveysministeriöön. Uudessa valmistelussa tulee tutkia vaihtoehtoisia mahdollisuuksia parantaa työeläkejärjestelmän vakavaraisuutta eli karttuneiden työeläkeoikeuksien rahastoitujen osien alentamista tai osakesijoituksissa järjestelmän yhteisellä vastuulla olevan osan kasvattamista.\nHallituksen esityksessä korostetaan sijoitusomaisuuden tuottotason pitämistä korkealla. TVYL 26 § mukaan työeläkeyhtiön on sijoitettava varansa tuottavasti ja turvaavasti. Esityksestä puuttuu kokonaan turvaavuusnäkökulma. Esityksen perusteluja on tältä osin lisättävä.\nEdellä olevan perustella esitämme,\nettä sosiaali- ja terveysvaliokunta ottaisi huomioon edellä mainitut perustelut ja edellyttäisi voimassa olevan määräaikaislain jatkamista ja hallituksen esityksen uudelleen valmistelemista.\nHelsingissä 4 päivänä toukokuuta 2012


PC-Superstorelle ruotsalainen omistaja - Talous - Uutiset - MTV.fi\nJulkaistu 19.08.2002 15:03\nMerkantildata ASA on myynyt tietotekniikkaketju Oy PC-Superstoren AB Ltd:n ruotsalaiselle Sekvencia Ab:lle. Kauppahinta on 1,9 miljoonaa euroa. - Yritysten välillä on selviä synergiaetuja; hyödynnämme toistemme vahvuuksia, uskoo PC-Superstoren toimitusjohtaja Martti Asikainen. Sekvencian toimitusjohtaja Hussein Ammouri kertoo, että PC-Superstoren brandi tulee säilymään. - Tavoitteenamme on päästä yhdessä 60 miljoonan euron liikevaihtoon vuonna 2002, Ammouri toteaa. Mainos (uutinen jatkuu alla)\nSekvencia Ab on Ruotsin suurin yksityisomisteinen tietotekniikan jälleenmyyntiketju, jonka tavoitteena on laajentua Pohjoismaissa. PC-Superstore on vuonna 1993 perustettu Suomen vanhin valtakunnallinen tietotekniikan erikoisliikeketju. 43 työntekijää irtisanottiinPC-Superstore päätti kesäkuussa irtisanoa 43 työntekijää ja luopua Jyväskylän ja Oulun myymälöistä. Toukokuussa aloitettujen yt-neuvottelujen arvioitiin pahimmillaan johtavan 55 henkilön vähennykseen. Henkilöstön vähentämisellä yhtiö pyrkii reagoimaan myynnin heikkenemiseen. (MTV3)\nLidl avaa ensimmäiset myymälänsä


Avoero ja asunto-osake - Minilex\nAvoero ja asunto-osake\nErottelu ja yhteisomistussuhde\nAvoliitoissa on erotettavissa avoliittolain mukaiset avoliitot ja muut avoliitot. Avoliittolain mukaisia avopuolisoita ovat parisuhteen osapuolet, jotka ovat:\nasuneet yhteistaloudessa vähintään 5 vuotta\ntai joilla on tai on ollut yhteinen tai yhteisessä huollossa oleva lapsi\nAvoliiton päättyessä avoeroon, sovelletaan eroon yleisiä siviilioikeudellisia oikeusperiaatteita. Avoliiton purkautuessa ja yhteistaloutta purettaessa kumpikin puoliso saa itselleen kuuluvan omaisuuden.\nAvoliittolain mukaisissa avoeroissa suoritetaan vaadittaessa omaisuuden erottelu. Mikäli avopuolisoilla on yhteistä omaisuutta, on yhteisomistussuhde vaadittaessa purettava.\nAsunto-osakkeeseen edellä mainittua soveltaen tämä tarkoittaa sitä, että mikäli vain toinen avopuolisoista omistaa asunto-osakkeen tai sen saanto on kirjattu hänelle, eli asunto-osake on hänen nimissään, kuuluu asunto-osake lähtökohtaisesti tälle avopuolisolle. Avopuolisot voivat omistaa asunto-osakkeen myös puoliksi tai muussa omistusosuuksien suhteessa, tällöin toisen osuus on mahdollista lunastaa tai vaadittaessa yhteisomistussuhde on purettava.\nRiitaisissa tilanteissa avopuoliso voi hakea käräjäoikeudelta pesänjakajan määräämistä omaisuuden erottelua varten. Pesänjakajaa ja yhteisomistussuhteen purkamista voivat avoliittolain perusteella hakea kuitenkin vain avoliittolain mukaisessa avoliitossa eläneet avoparit. Tästä huolimatta myös muissa kuin avoliittolain mukaisessa avoliitossa eläneet puolisot voivat hakea yhteisomistussuhteen purkamista käräjäoikeudelta. Käräjäoikeus määrää tällöin tarvittaessa uskotun miehen asunto-osakkeen myyntiä varten.\nAvoliiton päättyessä käytettävissä ei ole yhteiselämän lopettamista vastaavaa menettelyä. Aviopuoliso voi hakea yhteiselämän lopettamista tuomioistuimelta ja tällöin se puolisoista jää yhteiseen kotiin, jolla katsotaan olevan siihen suurempi tarve. Näin ollen avopuoliso ei voi vaatia tai saada oikeutta jäädä asumaan puolisonsa omistamaan asuntoon avoliiton purkautuessa. Entiset avopuolisot voivat tietysti sopia oikeudesta jäädä asumaan yhteiseen kotiin vapaasti.\nTämä on vain yleisesitys avoeroon ja asunto-osakkeeseen liittyvistä seikoista. Avoeroon ja asunto-osakkeeseen liittyvissä ongelma- ja tulkintatilanteissa on syytä kääntyä lakimiehen puoleen.


#Tietokiri - hankekuvaus - #Tietokiri\n#Tietokiri - hankekuvaus\nJulkishallinto tiedolla johtamisen edelläkävijäksi - tule mukaan!\nOlet täällä: #Tietokiri » Mikä #Tietokiri? » #Tietokiri – hankekuvaus\nTietokirissä vahvistamme valtionhallinnon tiedolla johtamisen kulttuuria. #Tietokiri syntyi tarpeesta tehdä parempia päätöksiä jatkuvasti monimutkaistuvassa maailmassa, jossa tieto lisääntyy joka hetki. Julkisilla toimijoilla on vastuu oikean tiedon tuottajina ja hyödyntäjinä. Haluamme olla tietoon perustuvan päätöksenteon edelläkävijöitä. Päätöksen perusta on parempi, kun se perustuu laadukkaaseen, monipuoliseen tietoon ja sen analyysiin.\nTavoitteena on tehdä näkyväksi tiedolla johtamisen tuloksia ja jakaa hyväksi havaittuja työkaluja ja oppeja. Tarkoituksena on myös koota valtiokonsernin yhteisiä tietovarantoja ja tarjota organisaatioille analyysipalveluja ja tiedon visualisointia.\n#Tietokiri on alkanut! Tule sinäkin mukaan tekemään tiedolla johtamisen vallankumousta, rakentamaan uudenlaista päätöksentekokulttuuria! Yhdessä voimme skaalata hyötyjä, parantaa toimintamme vaikuttavuutta ja oppia toisiltamme.\nKs. hankeen esittelymateriaali (pdf) >\n”Meille on kertynyt paljon tietoa ja nyt varmistetaan, että tätä tietoa käytetään hyödyksi.” Markus Siltanen kertoo Virkamiesradiossa, miksi valtiovarainministeriö on juuri nyt nostanut tiedolla johtamisen isommin esille. Kuuntele podcastista kohta 06:06-09:24.\nTietokirin osa-alueet ja esimerkkejä tekemisestä\nAnalysointi- ja raportointipalvelut\nJulkishallinnon raportointipalvelu, Tutkihallintoa.fi\nRajapintapalvelut ja yhteinen alusta\nKonsernitiedolle alusta ja rajapinnat\nTiedolla johtamisen ekosysteemi\nAnalysointi- ja raportointipalvelu ja sen infra\nTiedolla johtamisen verkoston luominen\nTiedolla johtamisen kulttuurin vahvistaminen\n#Tietokiri – kokonaisuus (tietokiri.fi)\nTietojohtaminen osana johtamista\nToimintatavat ja osaamisen kehittäminen\nTietojohtamisen malli virastoille\nTietojohtamisen tila -arviointimalli\nAsiakastarpeiden kartoitus ja jatkuva oppiminen\nYhtenäinen viestintä ja tarina\nPalvelumallin luominen ja käyttöönotto\nToimijat #Tietokirin takana\nVuonna 2017 alkanut Tietokiri-hankkeen ensimmäinen vaihe saatiin onnistuneesti päätökseen loppuvuodesta 2019. Halusimme saada aikaan konkreettisia tuloksia iskulauseemme hengessä – tiedosta tekoihin!\nTutustu Tietokirin ensimmäisen vaiheen hankeraporttiin (pdf)\nTietokiri jatkui heti ensimmäisen vaiheen päätyttyä seuraavaan vaiheeseen. Jatkohankkeen (v. 2020–2021) tavoitteena on vakiinnuttaa ja laajentaa Tietokirissä aloitettuja palveluita (mm. yhteinen tietoalusta, analysointipalvelut ja Tutkihallintoa.fi) sekä luoda ja ottaa käyttöön informaation hallintamalli.\nTeemme töitä ketterästi kokeilukulttuurin hengessä. #Tietokirissä tiivistä yhteistyötä tekevät valtiovarainministeriö, Valtiokonttori, Palkeet, Hansel, Maanmittauslaitos, HAUS ja DigiFinland. Muita toimijoita liittyy mukaan hankkeen edetessä. Kiri alkaa valtionhallinnosta ja laajenee vähitellen koskettamaan myös kuntia ja tulevia maakuntia.\nValtiovarainministeriö ohjaa hanketta strategisella tasolla. Valtiokonttori vastaa hankekokonaisuudesta ja koordinoinnista. #Tietokirissä kaikki toimijat työskentelevät rinta rinnan yhteisen päämäärän eteen.\n#Tietokirin ytimessä on verkostomainen toiminta, oppien jakaminen, asiakkaiden tarpeiden ymmärtäminen ja yhdessä tekeminen.\nKerro muille, että olet mukana\nKun olet osallistunut #Tietokiriin, toivomme, että kerrot siitä myös omille verkostoillesi! Tässä on materiaali, josta saat vinkkejä ja työkaluja omaan viestintääsi.\nVinkkejä Tietokiristä viestintään (pdf)


Exel Composites > English > Investor > fi > Konsernihallinnointi > Yhtiökokoukset > Aiemmat agmt > Yhtiökokous 2011 > Omien osakkeiden hankinta\nHome > Investor > fi > Konsernihallinnointi > Yhtiökokoukset > Aiemmat agmt > Yhtiökokous 2011 > Omien osakkeiden hankinta\nEHDOTUS HALLITUKSELLE ANNETTAVAKSI YHTIÖN OMIEN OSAKKEIDEN HANKKIMISVALTUUTUKSEKSI\nHallitus ehdottaa Exel Composites Oyj:n 6.4.2011 pidettävälle varsinaiselle yhtiökokoukselle, että hallitus valtuutettaisiin päättämään yhtiön omien osakkeiden hankkimisesta (”Hankkimisvaltuutus”) seuraavin ehdoin:\nHallitus on valtuutuksen nojalla oikeutettu päättämään enintään 600.000 yhtiön oman osakkeen hankkimisesta. Valtuutuksen perusteella hallituksella on myös oikeus ottaa pantiksi yhtiön omia osakkeita.\nHankkiminen ja osakkeesta maksettava vastike\nOmat osakkeet hankitaan yhtiön vapaalla omalla pääomalla joko a) kaikille osakkeenomistajille osoitetulla ostotarjouksella yhtäläisin ehdoin tai b) muutoin kuin osakkeenomistajien omistamien osakkeiden suhteessa, jos siihen on yhtiön kannalta painava taloudellinen syy. Suunnatussa hankinnassa osakkeet hankitaan osakkeiden hankintahetken markkinahintaan NASDAQ OMX Helsinki Oy:n järjestämässä julkisessa kaupankäynnissä. Osakkeet hankitaan ja maksetaan NASDAQ OMX Helsinki Oy:n ja Euroclear Finland Oy:n sääntöjen mukaisesti.\nHankkimisvaltuutus on voimassa seuraavaan varsinaiseen yhtiökokoukseen saakka ja se kumoaa varsinaisen yhtiökokouksen 31.3.2010 antaman valtuutuksen omien osakkeiden hankkimiseen.\nVantaa, 2. maaliskuuta 2011


Liikuttavia ajatuksia: Sitä saa mitä tilaa!\nKivaa! Sain palautetta blogistani. Joku siis on oikeasti kiinnostunut ajatuksistani!\nPalaute koski liikuntaa ja meni jotakuinkin näin: ”Miksi et kirjoita liikunnasta ja anna treeniohjeita, kun niitä me haluaisimme lukea”. Vieläpä me! On siis olemassa joku muukin, jota kirjoitteluni kiinnostaa?\nPalautteesta jäi muutakin mieleen. ”Kivaa, että kirjoitat muustakin kuin treenaamisesta, ravinnosta ja hyvinvoinnista, mutta voisitko kertoa vaikka omista treeneistäsi tai julkaista valmiita treeniohjelmia sekä vinkkejä?” No perhana, voinhan mä!\nAjattelin pitää blogi omaksi ilokseni. Jos siitä kerran on iloa muillekin, niin sitä saa mitä tilaa! Täältä pesee ja tuleman pitää. Pakkaa Tiia jo treenikassi valmiksi, sillä kohta sataa treenivinkkejä, ohjelmia ja huisan hauskoja functional training –liikevideoklippejä. Toivottavasti saat niistä paljon iloa ja tarmoa harjoitteluusi. Kiva, jos voin auttaa jotakuta muutakin....\nLähettänyt Rikke klo 07:36


Hau-Hau Champion täysravinto kaikille aikuisille koirille 2 kg lammas-riisi - Saariston Puoti\nEtusivu » Elintarvikkeet » Hau-Hau Champion täysravinto kaikille aikuisille koirille 2 kg lammas-riisi\n– Maistuva ja lihaisa resepti\n– Hyvin siedetty lampaanliha sopii usein myös herkkävatsaiselle koiralle\n– Prebiootteja tukemaan suoliston hyvinvointia\n– Ei vehnää tai keinotekoisia maku-tai väriaineita\n– Lohiöljyä turkin ja ihon hyvinvoinnin tueksi\n– Valmistettu omalla tehtaallamme Euroopassa\nHau-Hau Champion Lammasta & riisiä on lihaisa ja vehnätön täysravinto kaikenkokoisille aikuisille koirille, joka sisältää runsaasti hyvin siedettyä, korkealaatuista lampaanlihaa. Lampaanliha on erittäin maistuvaa ja sopii usein myös koiralle, jolla on herkkä vatsa.\nKuivaruokaan lisätyn lohiöljyn välttämättömät omega-rasvahapot tukevat myös nivelten terveyttä, mutta niihin on myös liitetty tulehduksia lievittäviä sekä ihoa ja turkkia hoitavia vaikutuksia. Huolellisesti kypsennetyt riisi ja maissi ovat nopeasti ja helposti sulavia energian sekä ravintokuidun lähteitä, jotka tukevat suoliston normaalia toimintaa. Suoliston terveydelle tärkeät prebiootit, mannaanioligosakkaridit (MOS) ja frukto-oligosakkaridit (FOS) edistävät hyvien suolistobakteerien kasvua ja tukevat koiran kokonaisvaltaista hyvinvointia. Täysravintoon lisätty jukkauute vähentää jätösten hajua. Valmistuksessa käytetty orgaaninen seleeni ja E-vitamiini toimivat antioksidantteina elimistössä suojaten soluja ja kudoksia hapettumiselta. Lisäksi E-vitamiini säilöö tuotteen luontaisesti, joten kuivaruoassa ei ole käytetty keinotekoisia säilöntäaineita. Ensiluokkaisen laadun takeena on huippuluokan tuotekehitys sekä vuosikymmenten kokemus.\nTuotetunnus:\t6420140700631\tOsastot: Elintarvikkeet, Koiran kuivaruoat, Koiranruoat, Lemmikit


Yhdenvertaisuus, turvallisuus ja kannustavuus Kotka-toiminnan kulmakivinä – kuulumisia kevätedustajistosta – Nuorten Kotkien Keskusliitto\n11.4.2019 Antti Hytti\nNuorten Kotkien ylin päättävä joukko, edustajisto, kokoontui kevätkokoukseensa sunnuntaina 7.4. Helsingin Allianssi-talolle. Edustajisto oli tässä kokoonpanossaan paikalla nyt ensimmäistä kertaa: piirit olivat valinneet syyskokouksissaan uudet edustajansa vuosille 2019 ja 2020. Siksi edustajiston oli aluksi myös valittava itselleen uusi johto. Puheenjohtajaksi oli jo ennen kokousta ehdotettu Vesa Hakamäkeä Turusta ja Petra Toivosta Helsingistä. Näiden kahden välillä edustajisto siis äänesti, ja Toivonen tuli valituksi äänin 27-13. Täytettäväksi jäi varapuheenjohtajan paikka, johon Hakamäki valittiin yksimielisesti.\nEdustajiston ehkä tärkein päätös koski Nuorten Kotkien strategiaa vuosille 2019-2023. Strategia-asiakirja tarkastelee Kotka-liikkeen toimintaympäristön muutoksia ja linjaa Kotkien päätavoitteet, arvot ja muut keskeiset toimintaperiaatteet kuten lasten osallisuuden. Tämän osan strategiasta tehtävä on siis kuvata sitä, mikä on Nuorten Kotkien ”paikka maailmassa”. Uuden strategian mukaan Nuoret Kotkat on sekä lasten kanssa työtä tekevä että lasten puolesta puhuva järjestö: Nuoret Kotkat on yhteiskunnassa vaikuttava kanava lapsen äänelle. Nuoret Kotkat tarjoaa yhdenvertaisessa, turvallisessa ja kannustavassa ympäristössä toimintaa lapsille ja nuorille.\nStrategiassa myös määritellään kolme toiminnallista painopistealuetta osatavoitteineen – yhteiskunnallinen vaikuttaminen, yhdenvertaisuuden ja turvallisuuden läpileikkaavuus Kotka-toiminnassa sekä riittävien resurssien turvaaminen toiminnalle. Nämä ohjaavat toiminnan painotuksia ja resurssien käyttöä tulevina vuosina.\nKevätedustajiston jokavuotisiin asioihin kuuluvat päättyneen vuoden toimintakertomuksen ja tilinpäätöksen hyväksyminen, ja nämä olivat ohjelmassa nytkin – samalla edustajiston jäsenillä oli mahdollisuus esittää vielä oma loppuarvionsa toiminnan ja taloudenpidon onnistumisesta. Nuorisokongressin edustajien puheenvuorossa kantavana teemana oli lasten osallisuus leiritoiminnassa: samalla esitettiin useita Kotka-toiminnan kehittämisehdotuksia, joista tällaisen päätöstiivistelmän laatiminen edustajiston kokouksista oli yksi. Lopuksi edustajisto hyväksyi vielä kannanoton, jossa se asettui tukemaan edellisen päivän ilmastomarssille osallistuneiden lasten ja nuorten tavoitteita ilmastonmuutoksen torjumiseksi.\nAjankohtaista, Etusivu Ajankohtaista, Aloitteet, Etujärjestötoiminta, ilmastomarssi, ilmastonmuutos, Kannanotot, Organisaatio, Piirijärjestö, vaalit. permalink.


25d käynti ongelma\ntave25d Pe Kesä 17 2016, 21:11\nOisko kellään hajua mikä on tullut taavettiin kun sammuu kesken ajon? Pari kertaa lähti ilmaamalla käymään mutta nyt ei inahakaa. Oisko syöttöpumpussa jotai häikkää? Ku ei tule kunnolla polttoainetta 1 ja 2 putkesta 3ja 4 on ihan ok\nVs: 25d käynti ongelma\ntave25d Pe Kesä 17 2016, 21:15\ntave25d kirjoitti: Oisko kellään hajua mikä on tullut taavettiin kun sammuu kesken ajon? Pari kertaa lähti ilmaamalla käymään mutta nyt ei inahakaa. Oisko syöttöpumpussa jotai häikkää? Ku ei tule kunnolla polttoainetta 1 ja 2 putkesta 3ja 4 on ihan ok\nsitten kun koneen sai pyörimää nii se kävi pitkän aikaa kovilla kierroksilla ennen ku tasottu ja ei meinannu käydä jos ei joku suutinputki ollu vähä auki


Arviolta 2,5 miljardia tv-katsojaa seurasi prinsessa Diananhttp://www.is.fi/haku/?search-term=dianan hautajaisia. Lontoon kaduilla surijoita arvioitiin olleen noin miljoona.Prinsessa Diana siunattiin Westminster Abbeyssa. Hänen lapsensa prinssi Williamhttp://www.is.fi/haku/?search-term=william ja prinssi Harryhttp://www.is.fi/haku/?search-term=harry kävelivät äitinsä arkun perässä 1,6 kilometrin matkan siunauskirkkoon. Kävellessään he hillitsivät itsensä, mutta alas painunut pää paljasti poikien tekevän elämänsä raskainta matkaa.\nElton Johninhttp://www.is.fi/haku/?search-term=elton+johnin laulu oli prinsessa Dianan muistotilaisuuden tunteellinen huipennus. Kirkossa, kameroiden ulottumattomissa, molemmat pojat puhkesivat kyyneliin Elton Johnin Candle in the Windiä kuunnellessaan. Harry hautasi kasvonsa käsiinsä ja nyyhkytti hiljaa. Vieressä William painoi päänsä alas ja pyyhki kyyneliä silmistään.\nYhdysvaltojen silloinen presidentti Bill Clintonkinhttp://www.is.fi/haku/?search-term=bill+clintonkin myönsi itkeneensä juuri laulun aikana, kun hän seurasi lähetystä tyttärensä Chelseanhttp://www.is.fi/haku/?search-term=chelsean kanssa varhain lauantaiaamuna Yhdysvalloissa. Rouva Hillary Clintonhttp://www.is.fi/haku/?search-term=hillary+clinton oli paikanpäällä muistotilaisuudessa Lontoossa.Uusin sanoin esitetty versio vuoden 1973 Candle In The Wind -kappaleesta nousi kaikkien aikojen toiseksi myydyimmäksi singleksi Bing Crosbynhttp://www.is.fi/haku/?search-term=bing+crosbyn White Christmasin jälkeen.


Serena Williams kärsi yhden uransa pahimmista tappioista\nJUURI NYTHellekeli sen kun hurjistuu! Ensi viikolla jopa +30 asteen paahtosää - luvassa kuumat valmistujaiset\nkeskiviikko 22.10.2014 klo 13:15\nNaistenniksen maailman ykköspelaaja Serena Williams kärsi yhden pahimmista tappioistaan pitkällä ja menestyksekkäällä urallaan, kun Romanian Simona Halep musersi hänet 6–0, 6–2 WTA-kiertueen finaaliturnauksessa Singaporessa.\nUrallaan 18 grand slam -voittoa ottanut Williams voitti vain yhdeksän pistettä avauserässä. Toinen erä ei paljon paremmin sujunut, ja Halep marssi ensimmäiseen voittoonsa Williamsista. Williams syötti seitsemän kaksoisvirhettä eikä päässyt lähellekään tasoaan missään vaiheessa ottelua.\nWilliamsille, 33, tappio katkaisi 16 ottelun voittoputken WTA-kiertueen mestaruusturnauksessa, jossa on mukana maailman kahdeksan kärkipelaajaa. Jatkoon päästäkseen hänen on voitettava Kanadan Eugenie Bouchard alkulohkon päätöskierroksella torstaina.


Vauva – Blogit | Lue meille äitikulta – Viikon kirja: Jättipäärynä joka kasvoi talon kokoiseksi\n30.12.2017 klo 20:29\nKirja: Jättipäärynä joka kasvoi talon kokoiseksi\nTeksti ja kuvitus: Jakob Martin Strid\nJännitys: 4/5 "Ja kaikki mitä merirosvot olivat kertoneet Yönmustan meren aaveista ja kummituksista oli totta: hukkuneiden merimiesten sielut leijuivat mustan veden yllä."\nKikatus: 2/5 "No voi raastetut raparperit! [Oksa] karjui. - Minähän käskin viedä tuon päärynän pois, mutta te olettekin sulloneet sen täyteen romua ja roinaa!! Asuntovaunuksiko te sitä luulette!!?"\nLiikutuksen kyyneleet: 1/5 "Pormestari Jeremias Jylhävirta meni varapormestari Oksan luo, laski kätensä hänen olalleen ja sanoi: - Olet tainnut saada melkoisesti sotkua aikaan, Oksa. - Niin, sanoi Oksa. Ja sen enempää asiasta ei puhuttu."\nJoulupukki toi lapsille kivoja kirjalahjoja. Suurimman osan olin paketoinut itse, mutta kuopuksen paketista tupsahtanut jännittävä seikkailukertomus pääsi yllättämään. Se pääseekin nyt heti vuoden viimeisen viikon kirjaksi, sillä molemmat lapset ihastuivat tähän kirjaan kovasti.\nJättipäärynä joka kasvoi talon kokoiseksi on tanskalaisen Jakob Martin Stridin toinen suomennettu teos. Kirja on tulvillaan värikkäitä yksityiskohtia ja jännittäviä juonenkäänteitä. Mitään liian pelottavaa kirjassa ei kuitenkaan tapahdu, vaikka siinä puhutaankin Julmista merirosvoista, merihirviöstä ja Yönmustan meren kummituksista.\nTarina alkaa, kun kaverukset Miksu ja Sebastian istuvat onkimassa. Miksun onkeen tarttuu pullo, jonka sisällä on heille osoitettu kirje. Tutkiessaan kirjettä tarkemmin he tajuavat, että sen on kirjoittanut Jeremias Jylhävirta eli JV, Poutarannan kadonnut pormestari. JV:n katoaminen on aiheuttanut Poutarannassa hankaluuksia, sillä varapormestari Oksa on aina äkäinen ja haluaisi vain määräillä. Kirjeessä JV kertoo päätyneensä Salaperäiselle saarelle ja lähettää Miksulle ja Sebastianille siemenen, jonka kehottaa kylvämään. Siemenestä kasvaa yhdessä yössä jättipäärynä, jota tutkimaan saapuvat professori Glukoosi ja tohtori Poponius Atomi-instituutista. Käy ilmi, että tuollaisia jättipäärynöitä kasvaa nimenomaan Salaperäisellä saarella. Varapormestari Oksan sekaantuessa asioihin Miksu, Sebastian ja professori Glukoosi päätyvät seilaamaan päärynällä kauas avomerelle. Edessä on hurja seikkailu, johon liittyvät niin merirosvot hurjan kapteeni Reikäjuuston johdolla kuin merihirviö, joka onkin sukellusvene. Seikkailijat sukeltavat myös Yönmustan meren pimeyteen ja lopulta löytävät Salaperäisen saaren ja saarella majailevan pormestari JV:n. Kaikki palaavat kotiin Poutarantaan asukkaiden suureksi iloksi (ja varapormestari Oksan harmiksi).\nJättipäärynä joka kasvoi talon kokoiseksi oli niin mukaansatempaava tarina, että täytyypä käydä kirjastossa lainaamassa Jakob Martin Stridin Pikku-Makko.\nMuistettiinko teitä jouluna kirjalahjoilla?\nklo 20:19 | 27.12.2017\nTänään oli työpäivä ja paluu arkeen. Oli vaikea orientoitua työntekoon, kun kroppa olisi halunnut vielä loikoilla sohvalla käsi konvehtikipossa ja pää luuli, että on maanantai. Mutta kyllä tämä taas tästä! Ja on itse asiassa aika virkistävää jättää joulukirjat unholaan ja keskittyä ihan muunlaisiin aiheisiin, kuten esimerkiksi kakkajuttuihin.\nKyllä, kakkajuttuihin. Vessapuheilta ei nimittäin voi välttyä, jos kotona asustaa pieniä lapsia, sillä jostain syystä kakka- ja pissa-asiat kiehtovat lapsia ihan mahdottomasti. (Ja kyllähän pieruhuumori monia aikuisiakin naurattaa.) Löysin syksyllä kirjastosta helmen, johon arvasin lasten rakastuvan: Pikkumyyrä joka tahtoi tietää kuka kehtasi kakkia kikkaran suoraan hänen päähänsä. Tällä hetkellä tämä lastenkirjallisuuden klassikko on viisivuotiaan toiveesta meillä lainassa jo toistamiseen.\nPikkumyyrä joka tahtoi tietää kuka kehtasi kakkia kikkaran suoraan hänen päähänsä on tarina myyrästä, joka ryhtyy selvittämään, minkä eläimen jätös tipahti hänen päähänsä. Hän tivaa asiaa kyyhkyltä, hevoselta, rusakolta, kutulta, lehmältä ja sialta, mutta kukaan näistä ei ole syypää - ja syyttömyytensä ne todistavat hauskasti esittelemällä, millaista tavaraa niiden peräpäästä tulee.\nLopulta myyrä selvittää kahden kakkakärpäsen avulla, että hänen päässään on koiran kakkaa. Myyrä kostaa koiralle ja painelee mieli keventyneenä takaisin koloonsa.\nTätä kirjaa ei ole enää saatavilla kirjakaupoista, mutta kirjastoista sitä kyllä löytyy, joten jos kotoanne löytyy kakkajuttuja rakastavia lapsia, he takuulla ihastuvat tähän kirjaan! Ja myönnän, että kyllä minuakin nauratti lukea tätä. Pirkko Talvio-Jaatisen suomennos on toimiva ja kekseliäs.\nKirja: Pikkumyyrä joka tahtoi tietää kuka kehtasi kakkia kikkaran suoraan hänen päähänsä\nTeksti: Werner Holzwarth\nKuvitus: Wolf Erlbruch\nKustantaja: Nemo 2005 (alkuteos 1989)


ZenSpin Casino - Lue 3 Tärkeää Asiaa Ennen 50 Käteiskierrosta\nOta 50 Zenspin käteiskierrosta nyt\nZenSpin Casino – Lue 3 tärkeää asiaa ennen kuin otat 50 kierrätysvapaata ilmaiskierrosta\nZenSpin casinolla voit tuntea Zenimäistä rauhallisuutta. Pelaaminen on helppoa ilman hankalia bonusehtoja ja tappioputkia pienentää päivittäinen käteispalautus.\nOta 50 käteiskierrosta heti\nLiity uudelle pikakasinolle oman nettipankin avulla sivustomme kautta, niin hyödynnät 50 kierrätysvapaata ilmaiskierrosta.\nKävimme itse kokeilemassa sivuston tarjoamia etuja. Voit lukea arvostelun kokonaisuudessaan alapuolelta, tai ainakin seuraavat kolme tärkeää kohtaa:\n1. ZenSpin päivittäinen käteispalautus palauttaa enemmän2. Markkinoiden nopeimmat kotiutukset3. 50 ilmaiskierrosta, joiden voitot saat tilillesi käteisenä ilman kierrätysvaatimuksia\nZenSpin casino - 10% käteispalautus joka päivä\nZenSpin casinon uniikki 10% käteispalautus herätti Bonuskoodien mielenkiinnon toden teolla. Päivittäinen käteispalautus on pelaajalle selvästi viikoittaista anteliaampi.\nSelvennetään asiaa esimerkin kera: Pelaaja häviää 50 euroa päivässä maanantaina – lauantaina, ollen yhteensä 300 euroa häviöllä. Sunnuntaina pelaaja onnistuu kuittaamaan tappionsa nappaamalla 300 euroa voittoa. Viikon tulokseksi jää näin +-0 ennen käteispalautusta.\nViikottaisella käteispalautuksella pelaaja jäisi täysin ilman palautuksia, sillä viikon pelit jää sunnuntain onnenkantamoisen avulla omilleen.\nSen sijaan Zen spin casinon päivittäisellä käteispalautuksella pelaajalle maksetaan 10% tappioista takaisin maanantai-lauantai välisenä aikana. Pelaaja ansaitsee 5 euroa palautusta jokaisena päivänä.\nNäin hän ehtii saada palautusta yhteensä 30 euroa sunnuntaihin mennessä ja jää viikon peleistä voitolle palautuksen verran.\nTästä voidaan päätellä, että ZenSpin casinon päivittäinen 10% käteispalautus palauttaa pitkässä juoksussa enemmän, kuin kilpailijoiden viikottaiset käteispalautukset.\nVoit tienata Zen spin käteispalautusta maksimissaan 2000 euroa yhtenä päivänä. Käteispalautus maksetaan tilillesi bonusrahana ja se tulee kierrättää 10 kertaa ennen kotiutusta. Kierrätys tulee suorittaa tappioita seuraavana päivänä.\nKoska käteispalautus sisältää kierrätysvaatimuksia, se sopii parhaiten pelaajalle, joka haluaa kokeilla onneaan myös seuraavana päivänä tappioputken osuessa kohdalle.\nKäteispalautuksen lunastaminen tai kotiuttaminen ei vaadi uutta talletusta, vaan hyvällä tuurilla voit kasvattaa käteispalautuksella jopa alkuperäistä talletusta korkeamman pelikassan.\nZenspin bonus - tarkemmat tiedot\nVoit kotiuttaa voitot heti ilman kierrätystä tai dokumenttien lähettämistä.\nZenSpin casinolle ei ole tarjolla tavallista talletuksen päälle maksettavaa bonusta.\nZenSpin bonus maksetaan pelaajille päivittäin käteispalautuksena. Tappiollisen päivän jälkeen saat 10% tappioistasi takaisin ZenSpin bonusrahana, joka tulee kierrättää 10 kertaa kasinolla ennen kotiutusta.\nOta 50 riskitöntä kierrostasi\nLisäksi uusille pelaajille on tarjolla Zenspin bonus joka sisältää 50 kierrätysvapaata ilmaiskierrosta suosittuihin kolikkopeleihin.\nZenSpin ilmaiskierrokset on uusille pelaajille räätälöity etu, joka kääntää suupielet hymyyn helppoudellaan, sillä ne eivät sisällä lainkaan kierrätysvaatimuksia. Hyödynnä ilmaiskierrokset helposti noudattamalla seuraavia steppejä:\nKlikkaa ZenSpin casinolle Bonuskoodien linkistä esim tästä\nTee vähintään 20 € minimitalletus suomalaisesta nettipankista\nSaat 50 kierrätysvapaata ilmaiskierrosta välittömästi\nIlmaiskierrokset on pelattavissa seuraavissa kolikkopeleissä:\nGonzo’s Quest, Starburst and Twin Spin\nJos onni potkaisee, on Zen spin ilmaiskierroksilla ansaitut voitot mahdollista kotiuttaa vaikka heti. Bonuskoodien mielestä tämä etu on lunastamisen arvoinen ja se kannattaakin käydä hyöndyntämässä.\nOletko jo kerinnyt lunastaa tämän bonuksen? Ei hätää, voit löytää kymmeniä loistavia bonuksia pikakasinoille parhaat pikakasinot artikkelista.\nZenSpin kokemuksia ja arvostelu\nZenspin casino vie pelaajan Zen-tilaan heti ensiklikkauksesta lähtien. Sen takaavat pikakasinon nopea tunnistautuminen ilman rekisteröitymistä, sekä selkeät ja helposti lunastettavat edut ilman hämäriä bonusehtoja.\nMoni uusi nettikasino voisi ottaa mallia Zen spinistä. Tämä nettikasino tarjoaa huikeita Zenspin kokemuksia liittymisestä aina nopeaan kotiutukseen asti.\nBonuskoodit.com testitiimin Zenspin kokemuksia\nZenspin casinolla et ehdi syömään kynsiä odotellessa, sillä sivusto latautuu hämmästyttävän nopeasti. Sivusto toimii kokeneen Bethard Groupin alustalla, ja ZenSpin casino on rakennettu laadukkaasti pelaajien kokemuksia ajatellen.\nZenspin ei voita muita nettikasinoita kolikkopelien määrässä, mutta tarjolla on silti pelattavaa laidasta laitaan. Löydät pelejä useiden tunnettujen pelistudioiden valikoimasta ja tavallisten kolikkopelien lisäksi voit hakea jännitystä Live-casinolta ja raaputusarvoista.\nMyöskään asiakaspalvelu ei tuottanut pettymystä. Zen spin casinon tuki palvelee pelaajia 24 tuntia vuorokaudessa joka päivä reaaliaikaisen live-chat palvelun välityksellä.\nSiirry nyt ZenSpin casinolle\nZenSpin yrittää tarjota markkinoiden nopeimmat kotiutukset suomalaisille pelaajille. Useimmissa tapauksissa kotiutus näkyy tilillä muutamien minuuttien kuluessa.\nBonuskoodit.com arvostaa pelaamisen helppoutta ja laatua, jota ZenSpin casino tarjoilee. Hyvänä lisänä tulee mielekäs päivittäinen käteispalautus ja muut vaihtuvat kampanjat.\nZenSpin arvostelu saakin meiltä erinomaisen arvosanan 9.5/10 pistettä. Normaalisti emme arvosanoja anna, mutta tässä tapauksessa se on paikallaan.\nZenSpin kotiutus ja talletukset\nSuosittelemme tekemään heti 30 € talletuksen sillä sinulla pitää olla 30 € arvosta tehtyjä talletuksia ennen kotiutusta.\nZenSpin casinon tavoite on olla maailman nopein nettikasino ja tämä pätee erityisesti ZenSpin kotiutukseen. Nettikasinolla luvataan että ZenSpin kotiutus näkyy tililläsi aina muutamassa minuutissa.\nMarkkinoiden nopeimmat kotiutukset mahdollistaa pikakasinon Trustly-pankkiyhteys, joka tarjoaa reaaliaikaiset rahansiirrot molempiin suuntiin.\nZenSpin kotiutuksista ei koskaan peritä kuluja ja voitot voi kotiuttaa verovapaasti, sillä nettikasinon konttori ja pelilisenssi sijaitsee EU-alueella, Maltalla.\nZenspin.com asiakaspalvelu on palveluksessasi aina kun sitä tarvitset, kirjaimellisesti.\nLöydät asiakaspalvelun ZenSpin sivuston Tuki-välilehdeltä. Asiakaspalvelun reaaliaikainen Live-chat palvelee kellon ympäri vuoden jokaisena päivänä ja selkeällä suomen kielellä.\nJos haluat tukea mielummin sähköpostitse, sekin onnistuu Tuki-sivulta löytyvän sähköpostiosoitteen kautta.\nTämä nettikasino on tehty mobiilipelaajia silmällä pitäen. Zenspin.com mobiilissa pelaat suoraan selaimella ilman erillistä applikaatiota. Tutut pelit ja toiminnot on käytettävissä iPhonella, iPadilla ja Android-laitteilla.\nZenSpin mobiilissa liittyminen tapahtuu tunnistautumalla oman nettipankin kautta. Erillistä rekisteröitymistä ei tarvitse tehdä, mikä helpottaa pelien aloittamista pienellä näytöllä.\nMyös talletus ja kotiutukset onnistuu mobiilissa muutamalla klikkauksella ja rahat siirtyy välittömästi pelitilille ja takaisin omalle pankkitilille.\nZenSpin casino on täysiverinen nettikasino, joten pelitarjonta keskittyy pääasiassa oikeilta kasinoilta tuttuihin klassikkopeleihin ja netistä tuttuihin kolikkopeleihin.\nKolikkopelejä löytyy kymmeniltä eri pelistudioilta, kuten: NetEntiltä, Microgamingilta, Big Time Gamingiltä, NYXiltä, iSoftBetiltä ja Quickspiniltä.\nZenSpin pelit ei kilpaile määrällä vaan laadulla. Tarjolla on suosituimpia pelejä ja suurimpia jättipotteja. Jättipottipeleistä tarjolla on legendaariset: Mega Fortune, Mega Moolaah, Hall of Gods ja Arabian Nights.\nJos kolikkopelit alkaa kyllästyttää, ZenSpin pelit tarjoaa viihdettä myös raaputusarpojen ja Live-casinon muodossa.\nZenSpin.com kampanjat nostaa mahdollisuuksiasi voittaa rahaa. Päivittäinen 10% käteispalautus maksaa tappioita takaisin joka päivä ja antaa sinulle mahdollisuuden uusiin nousuihin ilman riskiä.\nLisäksi tarjolla on vaihtuvia kampanjoita, joissa on tarjolla kymmenien tuhansien eurojen arvosta palkintoja joka viikko. Tarkista uusimmat kampanjat Zen spin casinon sivuilta.\nDrops & Wins viikkoturnaukset\nZenSpin Casinolla on yleensä käynnissä vähintään yksi turnaus. Esimerkiksi heinäkuussa 2020 käynnissä oli Drops & Wins turnaus Pragmatic Playn -kolikkopeleissä.\nDrops & Wins on ZenSpin casinon jatkuva kampanja, jossa palkitaan päivittäin ja viikottain ahkeria pelaajia ylimääräisillä rahapalkinnoilla. Palkintoja voittaakseen ei tarvitse pelata isoilla panoksilla, sillä voittokriteereissä panoksella ei ole merkitystä.\nViikoturnauksissa palkitaan suurin yhden kierroksen voittosumma suhteutettuna panokseen seuraavasti:\n4-5. 1 000 €\n6-10. 500 €\n11-20. 250 €\n21-70. 100 €\n71-150. 50 €\n151-150. 20 €\nLisäksi kampanjassa arvotaan päivittäisiä palkintoja joka päivä. Palkintoja arvotaan sattumanvaraisesti ja mikä tahansa oikealla rahalla pelattu kierros kolikkopeleissä voi laukaista päivittäisen palkinnon. Rahaa jaetaan joka päivä seuraavasti:\nPelaa kolikkopelejä minä tahansa päivänä ZenSpin casinolla ja jokin yllätyspalkinnoista voi olla sinun!\nOnko ZenSpin.com huijaus vai luotettava?\nMeillä on hyviä uutisia lukijoille, jotka miettivät onko Zenspin.com huijaus vai luotettava? ZenSpin on 100%:sti luotettava nettikasino.\nNettikasinon omistaa casinoalalta tuttu ja palkittu Bethard Group, joka tunnetaan monista suosikkikasinoista vuosien varrelta. Parhaimpina esimerkkeinä yhtiön alustalla toimivista sivustoista ovat SuperNopea sekä Buster Banks Casino.\nZenspin.com toimisto löytyy Maltalta ja yritys toimii täysin maan lakien mukaisesti. Pelejä valvoo Maltan peliviranomainen, jonka myöntämän MGA-pelilisenssin ansiosta voitot ovat verovapaita suomalaisille pelaajille.\nBonuskoodit.com on tehnyt yhteistyötä Bethard Groupin kanssa jo pitkään ja voimme todeta ZenSpin casinon olevan täysin luotettava nettikasino.\nTässä vielä lista useimmiten kysytyistä kysymyksistä:\nTarjoaako ZenSpin Casino talletusbonusta?\nKyllä tarjoaa. Uuden asiakkaan etuna voit lunastaa itsellesi 20 euron talletuksella 50 ilmaiskierrosta. On kuitenkin suositeltavaa, että teet vähintään 30 euron talletuksen sillä sivustolle pitää tehdä talletuksia 30 euron edestä ennen ensimmäistä kotiutusta.\nKun olet tehnyt ensimmäisen talletuksesi ZenSpin kasinolle tulee sinun avata Gonzo’s Quest, Twin Spin tai Starburst kolikkopeli. Löydät pelistä talletuksen jälkeen 50 kierrosta.\nEi tarvitse. Voit halutessasi tehdä kotiutuksen ZenSpin kasinolta vaikka heti kierrosten käyttämisen jälkeen. Kyseessä on siis täysin riskitön bonus uusille asiakkaille.\nKiitos kun luit ZenSpin arvostelumme. Muista jättää palautetta painamalla tähdistä alta. Kiitos!\nZenSpin casino esittely


Keskiviikko 22.1.2014 klo 15.46\nEläinlääkäri on jättänyt toistuvasti hevostilansa eläimiä vaille niiden tarvitsemaa hoitoa ja pitänyt niitä likaisissa ja turvattomissa tiloissa ilman säänsuojaa.\nEläinsuojeluviranomaiset ovat yrittäneet puuttua huonoon eläintenpitoon liki kymmenen vuoden ajan. Kuvituskuva. (COLOURBOX.COM)\nValvotaanko eläinsuojelurikkomuksia tarpeeksi?\nSuomalaisen eläinlääkärin Virossa pitämät 11 hevosta ja 4 ponia jouduttiin ottamaan huostaan huonon kunnon ja puuttellisen pitopaikan takia.\nSuomessa kyseinen eläinlääkäri on ollut eläinsuojeluviranomaisten säännöllisessä seurannassa vuodesta 2004. Nainen on myös ollut muutamia kertoja epäiltynä eläinsuojeluun liittyvistä rikoksista.\nEläinsuojeluviranomaiset ovat löytäneet naisen hevostilalta jatkuvia puutteita. Yleisimpiä ovat olleet hevosten kavioiden hoitamatta jättäminen, puuttuvat säänsuojat ja likaiset olot sekä turvattomat aitaukset, joista hevoset ovat päässeet helposti karkaamaan.\nEläinten kaltoinkohtelu on edennyt myös rikosepäilyihin.\nVuonna 2004 syyttäjä päätti luopua eläinlääkäriin kohdistamistaan syytteistä. Kolme vuotta tämän jälkeen epäily eläinsuojelurikoksesta päättyi syyttämättäjättämispäätökseen.\nKolme vuotta sitten nainen sai sakkotuomion eläinsuojelurikkomuksesta.\nTuorein tuomio on viime lokakuulta, jolloin nainen tuomittiin sakkoihin kahdesta eläinsuojelurikoksesta. Tuomio tuli eläinten hoitoa ja elintiloja koskevien vaatimusten laiminlyönneistä. Tapaukset olivat kertyneet vuosina 2010-2013. Eläintenpitokieltoon käräjäoikeus ei nähnyt aihetta. Eläinlääkäri on ilmoittanut olevansa tyytymätön tuomioon, joten tapauksen käsittely jatkuu hovioikeudessa.\nEtelä-Suomen aluehallintovirastosta kerrotaan, että läänineläinlääkäri on ilmoittanut maa- ja metsätalousministeriöön naisen tilan toistuvista eläinsuojelullisista ongelmista ja epäilystä, että hevosia on siirretty Viroon. Ministeriötä on toivottu välittämään tieto eteenpäin.\nNainen on toiminut eläinlääkärinä 90-luvulta asti. Hän on yhä Eviran eläinlääkärirekisterissä laillistettuna ammatinharjoittajana.\nViron viranomaisten tietojen mukaan nainen vaikuttaa tällä hetkellä Ranskassa.


Gettomasa julkaisi kevään hypetetyimmän rap-levyn, eikä julkaisutahti laannu: Oon saanut uusia korvapareja, joille räpätä | YleX | yle.fi\nJulkaistu 14.07.2016 - 18:45 . Päivitetty 15.07.2016 - 10:37\nGettomasa räppäsi itsensä keväällä ison yleisön tietoisuuteen. Kehutun levyn jälkeen räppäri on tehnyt vain lisää musiikkia vapautuneella fiiliksellä.\nGettomasalla on viime aikoina ollut todella tuottoisa flow. // Kuva: YleX\nKeväällä moni kuuli Gettomasastaensimmäistä kertaa. Maaliskuussa julkaistu Chosen One -levy, ja etenkin sen raadollisesti alkoholisti-isästä kertova kappale Pelkuri, levisivät myös rap-yleisön ulkopuolelle.\nKriitikot ylistivät ja räppipäät rakastivat, eikä Gettomasa, oikealta nimeltään Aleksi Lehikoinen, ole hidastanut tahtia.\nChosen One -levyn jälkeen räppäri on julkaissut useamman oman biisin, kuvannut pari musiikkivideota, ollut fiittaamassa muiden kappaleilla ja keikkaillut ympäri Suomea. Aiemmin räppäri tiputti biisit Vihaat Masaa ja Pelaat ittees, jolla fiittaa jyväskyläläisräppäri Rekami. Viimeksi mainitusta ilmestyi tällä viikolla myös musavideo. Torstaina puoliltaöin luvassa on jälleen uutta materiaalia.\nMistä räppärin luomisvimma oikein kumpuaa?\n- Nyt on vaan yleisesti ollut hyvä fiilis ja vapautunut olo, kun sai levyn pois alta. Nyt oon voinut tehdä kappaleen kerrallaan. Se on paljon helpompaa kuin ajatella, että pitäisi tehdä levyllinen musaa, Gettomasa sanoo YleX:lle.\nLuulisi, että menestysalbumi pikemminkin kasvattaisi paineita luoda yhtä timanttista musiikkia. Gettomasa kertoo, että hänen kohdallaan asia on oikeastaan päinvastoin.\n- Kun levy sai niin hyvät arviot, se vain vei paineita pois. En oikein tiennyt etukäteen, miten levyn kanssa käy. Jos sen kanssa olis käynyt huonommin, mua stressaisi tällä hetkellä tosi paljon. Nyt mulla ei ole mitään syytä stressata, kun päällä on näin hyvä nousuvaihe, joka rullaa omalla painollaan.\nGettomasa on ollut rap-piireissä pinnalla jo pitkään, voittihan artisti räpin Suomen-mestaruuden jo vuonna 2012. Chosen One on kuitenkin tuonut Gettomasalle uusia kuulijoita.\n"Kun levy sai niin hyvät arviot, se vain vei paineita pois."― Gettomasa\n- Oon saanut uusia korvapareja, joille tarjota uutta musaa. Ajattelin, että olisi muutenkin kivaa saada uusia biisejä kesän keikoille. Ettei tarvii räppäillä biisejä, jotka teki vuosi tai kaksi sitten levylle.\nEnnen Chosen One -levyn julkaisua Gettomasa siirtyi jyväskyläläiseltä KPC Records -pienlevy-yhtiöltä JVG:n luotsaaman PME Recordsin talliin. Musiikintekeminen on silti jatkunut pääasiassa artistin kotikaupungissa Jyväskylässä.\nMyös Gettomasan biisinkirjoitustyyli on pysynyt yksinkertaisen luonnollisena.\n- Saatan saada jonkun idean kappaleeseen tai sitten saan hyvän biitin, johon haluan tehdä biisin. Jossain vaiheessa menen studiolle, otan kynän ja vihkon ja alan kirjoittaa, Gettomasa kertoo.\nGettomasa: Me ollaan Ruubenin kanssa luotu toinen toisemme


Elämys ei maksa ekstraa - järjestä hyvä tilaisuus\nELÄMYS EI MAKSA EKSTRAA\nTurhimpia motiiveja tilaisuuden järjestämiseen tai esimerkiksi messuille osallistumiseen ovat ”kaikki muutkin tekevät niin”, ”joka vuosihan näitä on pidetty” ja ”ei nyt keksitty muutakaan”. Olisiko aika ajatella uusiksi?\nOlen osallistunut tilaisuuksiin, missä kukaan, eivät vieraat eikä isäntäväki, ole tienneet miksi ovat paikalla. Olisi parempi, jos tilaisuutta ei olisi lainkaan järjestetty, sillä huono tapahtuma voi romuttaa huolella rakennettua imagoa. Onneksi on myös erittäin hauskoja ja mieleenjääviä tilaisuuksia.\n”Kyllä me ehdimme itsekin”\nVoi olla ihan perusteltua hoitaa kaikki tapahtumaan liittyvät järjestelyt itse. Mutta olisiko sinulla ja teillä ajallenne tuottavampaa tekemistä?Kaikki näyttää helpolta kun se sujuu. Mutta takana on yleensä silloin suuri määrä työtä.\nMuista varata aikaa myös tilaisuuden jälkihoitoon. Se on keino kerätä tulokset kotiin. Ja osoittaa asiakkaille ja kävijöille arvostusta. He ovat sentään lahjoittaneet sinulle aikaansa.\nELÄMÄSI HELPOIMMAT MESSUT\nMessut ovat menettäneet suosiotaan markkinointikanavana, mutta hyvin ajatellulla konseptilla ja sopivasti erottautumalla ne ovat vielä tehokas tapa tavata lyhyessä ajassa suuri joukko sekä nykyisiä että potentiaalisia asiakkaita.\nPerinteinen tapa on osallistua messuille valmiilla messujärjestäjän tarjoamalla (valkoisella) osastolla, jossa väkisin rekrytoidut ihmiset koittavat saada messupäivät kulumaan.\nJos messuihin panostaa rahaa ja aikaa, kannattaa panostuksille hankkia myös vastinetta. Se onnistuu onneksi kohtuullisen helposti. Anna messujen järjestäminen ständin suunnittelusta tarjoilujen varaamiseen ja rakentajien rekrytoimisesta henkilöstösi kouluttamiseen minun tehtäväkseni.\nSopimuksen mukaisesti voin huolehtia myös jälkimarkkinoinnista. Se on messujen osa-alue, joka valitettavan usein laiminlyödään. Parhaimmillaan kaupat syntyvät heti messuilla, mutta yleensä kauppaa on työstetty jo ennen messuja tai kaupanhieronta aloitetaan itse tapahtumassa.\nMessut ovat hyvä tilaisuus lisätä tunnettuutta, kirkastaa brändiä sekä saada uusia asiakkaita ja vahvistaa vanhoja suhteita. Messuille ei pidä lähteä kevytmielisesti.


Ensi kuussa on vappuaatto! | Kutri\nEnsi kuussa on vappuaatto!\nJulkaistu 1.3.2016 , kirjoittanut Kutri_Salonen\nNiin se on, että kevät tulee, halusi talvi sitä tai ei. Tämän kuun lopussa vietetään pääsiäistä ja ensi kuussa jo poksautellaan kuohuvia vapunvieton merkeissä. Kohti valoa ja aurinkoa!\nMun tilaukseni ÜberChicBeautylle saapui tänään, eli kyseisen brändin eka laattasetti. Jos viimeisin lakkaukseni ei olisi säilynyt näin täydellisen hyvänä, olisin jo ollut putsaamassa näitä pois ja leimaamassa uusia juttuja ihan intona. Sokkarilta bongasin vielä 12 euron alehintaan satsin OPIn lakkoja, joista itselleni lähti mukaan tummansininen, kimalteella ryyditetty Give Me Space. Huomenna, huomenna…\nEi ole ollut helppoa päästä työvaihteelle hiihtoloman jälkeen. Mulla oli kerrankin niin tehokas koulustairtautumisviikko parin koepinkan korjauksesta huolimatta, että olen vielä ihan aivot hyllyllä. Eilen päästiin keskipäivällä äkillisesti ulkoilemaankin, kun joku onneton oli aiheuttanut palohälytyksen wc:ssä. Ollaan kyllä nyt harjoiteltu tätä poistumista sen verran usein erinäisten hälytysten, vahinkojen ja harjoitussellaisten, takia, että alkaa sujua rutiinilla. Sikäli tietysti hyvä, että mahdollisen tosipaikan tullessa ei mene sitten kellään sormi suuhun.\nMulla on toi sivupalkin kirja nyt tauolla, enkä tiedä, pystynkö jatkamaan. Tiesin toki kirjan lainatessani, että kyseessä on sairaskertomus syövästä, joka ei pääty onnellisesti, mutta että teksti on kuitenkin kirjoitettu harvinaisen valoisassa sävyssä. Siitäpä myöskin kirjan suuri menestys on syntynyt. Mutta nyt, kun olen päässyt siihen vaiheeseen, että potilaaseen tuikataan solumyrkkyjä, tunnen niin suurta fyysistä vastenmielisyyttä, että on ollut pakko pistää kirja sivuun. Vääntelehdin aivan samalla tavalla kuin silloin kun joku kertoo jotain sairaalareissuhorrorstooria, minua vihloo selkäydintä myöten ja käteni ja jalkani ovat aivan hervottomina. Vähän säälittävää yrittää lukea tekstiä viimeisillä voimillaan, pyörtymispisteessä. Niin että taidan ottaa tässä jotain muuta lukemistoa esille. Ainakin toistaiseksi. Ehkä tykkänään.\nJäi muuten kertomatta viime postauksessa se, että se MoccaMasterin vesisäiliön kansi sitten lopulta löytyi. Facessa porukka hieman repesi, kun kerroin, että mistä: meidän Golfin tavaratilasta. Syy on kylläkin yksinkertaisesti se, että olin kerännyt keittimen irtaimet osat erilliseen muovikassiin siltä varalta, että huolto niitä mukaan vaatisi. No, ei vaatinut, joten ajelin niiden kanssa takaisin kotiin, mutta yhtä risteystä ennen omaa kujaamme tajusin, että oikealta on tulossa auto, jolloin löin jarrut pohjaan. Sillä seurauksella että\na) Golfin katolla ollut jääpintainen lumilaatta liukui alas konepellille, jossa se hajosi useaksi kappaleeksi (minkä sekä minä että jälkeläinen havaitsimme) ja\nb) tavaratilassa ollut muovikassi kaatui valuttaen sen vesisäiliön kannen syvälle takalootan uumeniin (mitä en sen enempää minä kuin jälkikasvukaan huomannut).\nMutta tärkeintä on, että osa oli tallessa, uusi olisi takuulla maksanut useamman kympin ja sitä olisi joutunut odottamaan aikansa.\nMulla on työkassit ja -paprut nyt jo sekaisin ja järjetön vaatekasa odottaa silittäjäänsä, mutta hihhei, huomenna mulla on myöhäisempi aamu.\nKategoria(t): kirjallisuus, kosmetiikka, kynnet, työ, Yleinen. Kirjoittaja: Kutri_Salonen. Lisää kestolinkki kirjanmerkkeihisi.\n8 thoughts on “Ensi kuussa on vappuaatto!”\n1.3.2016 21:35 U know sanoi:\n16 vuotta käyny kouluja, eikä kerran kertaa oo ollu minkään valtakunnan poistumisharjotusta tai muutakaan vastaavaa. Olipa jopa koulussa hätäpoistumistien ovi aina lukossa, siellä sun silloisen pääasiallisen luokan päädyssä, eikä sitä saanu auki ilman avainta, joka puolestaan ehkä oli kansliassa, tai ehkä se oli rehtorilla (ah, se aina niin kuuluisa lause: ”siihen mihin sinä ryhdyt, siihen sinä myös pystyt”)…\nOlisin voinu vannoa eilen nähneeni teidän vanhan vanhan valkosen KFB:n ja ihmettelin, että miten toi voi vielä olla ”hengissä”, mut eihän se sit sentään sama kuitenkaan ollu 😀 Ja ei, en tiedä miten tämä välikappale liittyi mihinkään…\nMut tavaroiden hukkaamisesta tuli mieleen.. Mulla on itellä tapana laittaa tärkeät ja tarvittavat tavarat sellaseen varmaan paikkaan, josta ne sit löytää heti. Mut en sit tiedä missä sanan merkityksessä toi varma on näissä tapauksissa, sillä oon vuoden verran etsiny mun parhaita farkkuja, ja niitä ei ole missään 😀 Samaten on myös pari johtoa kummasti hävinny johonkin, enkä voi edes syyttää, että koira olis syöny 🙂 Mut toisaalta yks päivä otin appelsiinia iltapalaksi, istuin takas sohvalle ja ihmettelin, et mihin appelsiini hävis. Ei missään. Aikani etsittyä tajusin, että appelsiini oli roskiksessa ja kuoret nätisti jääkaapissa… 😀 Joten sattuu näitä toisillekin 🙂\nKohtahan onneks on taas jo viikonloppu, niin saat vähän rentouttaa aivojen palautumista työrytmiin. 🙂\n2.3.2016 11:55 Kutri sanoi:\nMeillä on ollut nyt neljä harjoitusta tämän lukuvuoden aikana, joista yksi tarkoituksella järjestetty, kaksi sabotaasia ja yksi viikonlopun heikomman ilmanvaihdon aiheuttama vahinko (sattui vesopäivälle).\n2.3.2016 00:00 Sissi sanoi:\nOtsikko kertoo kyllä sen tason optimismista, josta jokaisen olisi hyvä ottaa oppia:)\n2.3.2016 11:56 Kutri sanoi:\nHeh, kiitos vain. Mulla alkaa toi sisäinen optimisti heräillä talviuniltaan samaan aikaan auringon ja linnunlaulun kanssa.\n2.3.2016 03:26 Aulisko sanoi:\nTää kevät on taas niin nopeasti ohi!\n2.3.2016 11:57 Kutri sanoi:\nSiispä nautimme jokaisesta hetkestä, josta voimme!\n3.3.2016 14:19 Nou hätä sanoi:\nEi sentää konepeltii tullu mittää? Melko helpost tommoset tekee ikävää jälkee.. Jos ei, nii onni onnettomuudes, sen löytyneen vesisäiliön kannen lisäks 🙂\nOmast mielest työvaihteesee o ain hankala pääst, oli lomaa tai ei, joten en olis nii huolissani, josses viel heti seuraaval viikol ol iha messis 😉\n3.3.2016 21:18 Kutri sanoi:\nKonepelti ei kärsinyt, onneksi! Tulipa vaan äkillinen ja tehokas katon puhdistus lumesta 🙂 Aivot on ollu ihan narikassa tämän viikon, juu, mutta milloinkas ne blondilla nyt ihan mukana olisi!?


Saaripalsta: Patsaita ja muita koristeita\nNaukulan Mamma 28 May 2011 at 11:32\nIhania koristeita! Ja kaiken kruunaa tietenkin isäntäpantteri <3 !\nSaila 28 May 2011 at 12:03\nIsäntäpantteri on ehdottomasti pihani komein ja arvokkain koristus (tuulipukutiikerin ohella).\nKirsikka 28 May 2011 at 12:30\nOi miten paljon ihania yksityiskohtia, katseen vangitsijoita! Elsan lempituoliin jäin taas niiiin pitkäksi aikaa ihailemaan tuotteita ;)\nSaila 28 May 2011 at 12:56\nVoi voi, se saattaa olla vaarallinen paikka ;-)\nKati 28 May 2011 at 13:04\nPihaa koristavat esineet ovat kaikki tyylikkäitä ja jotenkin sinne 'kuuluvia'.. Kaunista :)\nSaila 28 May 2011 at 14:00\nKiitos Kati! Minustakin nuo sopivat hyvin paikoilleen. Haluankin, että koriste erottuu ehkä vasta tarkemmin katsottaessa, kasvit ovat kuitenkin pääosassa. Koristeet saavat olla vähän piilossa, jos mahdollista.\nTiina 28 May 2011 at 19:24\nVoi, nyt rupes tekeen mieli tommosta häkkiä omaan kirsikkapuuhuni. Paitsi että puu taitaa olla liian pieni tai häkki liian iso - vielä. Mustilla on hieman murhaava ilme :D\nElina 28 May 2011 at 20:10\n"Isäntäpantteri on ehdottomasti pihani komein ja arvokkain koristus (tuulipukutiikerin ohella)."\nTähän täytyisi saada sellainen "Tykkään"-nappi! :)\nintopii 28 May 2011 at 20:49\nVoi sentään... Jossakin toisessakin blogissa oli puutarhasomisteista kirjoitus. Minä se en vaan osaa :-( Olen liian pragmaattinen koristellakseni pihaa (tai juuri kotiakaan). Ehkä minun pitäisi ottaa sinusta ja muista mallia ja vain... tehdä jotain.\nLuulen vain, että jos hankkisin pihalle koristeen / koristeita, kulkisin suurimman osan aikaa joku niistä kädessä - kukin vuorotellen - ja hakisin niille sopivaa paikkaa :-D\nintopii 28 May 2011 at 20:50\nAi niin: ja Musti on ihana!!!\nAuli 28 May 2011 at 20:55\nLopussa paras. Hänellä on aina niin tiukka katse ja määrätietoinen askellus!\nSaila 28 May 2011 at 21:57\nTiina ja Auli; Mustin murhaava/tiukka katse on pelkkää huijausta. Se on määrätietoisesti tulossa tervehtimään, puskemaan ja kehräämään!\nIntopii; Ai niin, joskus aiemmin muistankin lukeneeni blogistasi jotain tuontapaista. No olisipahan siinä taas yksi hyvä syy kierrellä päämäärättömästi ympäri pihaa!\nKyllähän ne vaihtavat joskus paikkaa, mutta niinhän ne kasvitkin tekevät.\nTuire 29 May 2011 at 01:14\nAika hauskaa, että tulppaani vahti toimii! Se on kaunis. Minäkin voisin hankkia jonkun kivan patsaan kun kohdalle sattuu. :) Vai olisikohan se tuo sulavalinjainen puutarhapantteri vahtinut tulppaaneja?\nSaila 29 May 2011 at 10:30\nNyt on arvoitus, miksi tulppaanejani ei ole syöty. Muotopuutarhan ympärillä oli talven ajan peura-aita, mutta otin sen pois jo huhtikuulla. Ehkä patsas toimii, tai sitten pantteri. Tai niiden hyasinttien voimakas tuoksu.\nSirpa ja Kollo 29 May 2011 at 15:59\nPuutarhapantteri liikkuu sulavasti. :)\nSaila 29 May 2011 at 22:16\nPitäähän sitä nyt katu-uskottava olla ;-)


Raket 120 mikä runko?\nKirjoittaja Aihe: Raket 120 mikä runko? (Luettu 19207 kertaa)\n« : 25.12.2014 22:12 »\nOllaan aloittelemassa kahden Raket 120 -auton "tallia" kaudelle 2015. Tarkoituksena on ajaa molemmilla autoilla Fossiilisarja ja kuljettajien ehtimisen mukaan ainakin toisella autolla myös XON-sarjaa ja/tai Riihimäen "tunnin kisoja". Fossiilia kuluvana vuonna ajanut ystäväporukka suositteli Rossa Korsa -runkojen hankkimista, mutta ainkin XON-tulosluetteloita tuntui hallitsevan CRG:n rungot. Fossiilista en vastaavaa tietoa ole löytänyt, enkä muutenkaan tietoa siitä, mikä kunkin valmistajan runkomalli parhaiten soveltuu R120-kisaamiseen.\nJärkeilin että olisi varminta ostaa sellaiset rungot joilla kisoja hallitaan, jotta säätämiseen olisi helpommin saatavissa todistettua benchmarkia, jolloin voisi paremmin keskittyä kuljettajien trimmaamiseen. Mutta toki kestävyys, varaosien saatavuus jne kiinnostaa yhtälailla.\nOlisiko forumilla tarjolla neuvoja valintaan? Muutoinkin kaikki vinkit otetaan ilolla vastaan, homma lähtee kalustomielessä täysin nollasta, edes varikkotyökaluja tai ajovarusteita ei löydy ennestään.\nVs: Raket 120 mikä runko?\n« Vastaus #1 : 26.12.2014 09:41 »\nMoro, tervetuloa mukaan.\nMikään runko ei ole epäsopiva tai jokin ylivoimainen. Rungon kunto ratkaisee enemmän, huoltoa taas helpottaa osien saatavuus. Ts. Kovin eksoottista tai vanhaa en suosittele.\nRaksuun riittää 1-5 v vanha runko, renkaat ja vauhti ei ole samaa luokkaa kuin Rotax tai SM luokissa.\nPirkanmaan Fosarissa on ajettu Rosso Korsalla, mukana on myös Birel, CRG, Sodi, FA, Dino, Maranello, Tony Kart, Zanardi jne eli kaikki merkit.\nToki kaksi viimestä kautta on sarjan voittajilla olleet TonyKart. Kosmic on sama runko.\nEi sekään siis huono valinta ole.\n« Viimeksi muokattu: 29.12.2014 23:23 kirjoittanut saaskpe »\n« Vastaus #2 : 29.12.2014 20:53 »\nLainaus käyttäjältä: saaskpe - 26.12.2014 09:41\nToki kaksi viimestä kautta on voittajajilla olleet TonyKart. Cosmic on sama runko.\nEi sekään siis huono valinta ple.\nOsaatko sanoa tarkemmin esimerkiksi tuosta TonyKart:ista, mikä runkomalli on ollut kysessä?\n« Vastaus #3 : 29.12.2014 22:08 »\nSemmonen puutarhaletkun värinen Siis KZ runko\nEDIT: köh, siis KF luokissa ajettavat etujarruton EVK, EVR jne.\nMarkus tuossa alla asiantuntevasti paikkasi tietämättömän kirjoituksia.\nRullaile faceryhmää kesän tapahtumiin, sieltä löytyy kuvia\nLiitteessä yksi kuva tämän kauden voittajasta, muillakin rungoilla ajettiin kärjessä. Luulen että kuski on se joka määrää tuloksen.\nRotaxin maailmanmestarikin oli podiumilla pari kertaa, olisko ajellut Zanardilla ja TonyKartilla.\nVinkki; kysy Kohtala Sportsilta käytettyjä Kosmic runkoja, niillä lohkesi pari Suomen ja NEZ mestaruutta KF luokissa.\n« Viimeksi muokattu: 30.12.2014 22:42 kirjoittanut saaskpe »\n« Vastaus #4 : 29.12.2014 22:50 »\nRunkomallista sen verran, että kyseessä on Racer Evk.\nHuomaa, että valmistajan kuvassa on ensi kauden malli.\n« Vastaus #5 : 30.12.2014 00:03 »\nMulla olisi tiedossa 2013-mallin Racer EVK. Ajettu vain neljä kisaa. Lopettivat lajin, joten mukaan saatavissa oleva varaosapakettikin on laaja.\n« Vastaus #6 : 30.12.2014 13:35 »\nKiinnostaisi kanssa tietää onko runkoputken halkaisiajalla mikä merkitys? Samoista rungoista tuntuu olevan vaihtoehtoina 28, 30 ja 32mm?\n« Vastaus #7 : 30.12.2014 17:16 »\nIhan tuon ylläolevan kuvan näköistä Tony Karttia et varmaan löydä, koska tuo teippisarja oli varta vasten teetetty. Mutta kuten jo yllä on kerrotukin, tuo oli Racer EVK, enkä ole huomannut oman tarrasarjan pudottavan kierrosajasta kuin pari kymmenystä. Käytännössä ihan samoja runkoja ovat myös edellisten vuosien Racer EVRR (->2012) ja EVR (->2010), kaikki saa kulkemaan samalla tavalla kunhan ovat ehjiä. Eli vuosimallia enemmän merkitystä on sillä paljonko ja miten rungolla on ajettu, ja sen selvittäminen onkin vaikeampaa jos et tunne myyjää hyvin. Tarkkaa käyttöönottovuotta noissa rungoissa ei myöskään lue, jokaista mallia on myyty muutama vuosi ja rungon tunnistelevyyn stanssatut numerot kertovat luokituksen päättymisvuoden.\nTonyn runkomalleissa tuo Racer tarkoittaa 30mm runkoputkea ja Krypton 32mm runkoputkea. Noita paksumpia on selvästi vähemmän liikkeellä, meillä oli joskus pari vm2007 Kryptoniakin ja kyllä nekin saa toimimaan hyvin. Pekalle siis tiedoksi, että paksumpi runko on hieman jäykempi, mutta jäykkyyseroja on myös runkomerkkien välillä. Tony Kartteja ei ihan syyttä sanota puutarhaletkuiksi, CRG on jäykempi ja Birel-valmisteet taitavat olla sieltä jämäkimmästä päästä. Pienillä tehoilla ja huonolla pidolla (kuten Fossiilissa) tuollainen löysempi laite on mielestäni helpompi saada toimimaan, ja ero korostuu entisestään sateella.\nAloittelijalle on yleensä mukavaa, että radalla on samanlaisia runkoja muillakin (mielellään nopeilla) tiimeillä, niin voi käydä kyselemässä säätövinkkejä. Siihen nuo OTK-tehtaan valmisteet (eli Tony Kart, Kosmic, FA jne) ja CRG:n rungot ovat parhaat vaihtoehdot. Molempiin on myös saatavilla varaosia hyvin.\nMeinasitko siis Joonas ajaa Pirkanmaan fosaria, vai Helsingissä, vai mistäpäin olet? Minä voin ainakin auttaa alkuun tuollaisen OTK:n kanssa.\nP.S. KZ-runko on sikäli harhaanjohtavasti sanottu, että KZ-luokka on vaihteellinen ja etujarrullinen. Nuo millä me ajetaan eivät sisällä vaihdekepakoita eikä etujarruja, mitkä voi toki purkaa pois vanhasta KZ-rungostakin. Mutta esim. vanha KFJ-runko käy suoraan ja niitä on enemmän myynnissäkin.\n« Vastaus #8 : 30.12.2014 19:01 »\nLainaus käyttäjältä: astro - 30.12.2014 17:16\nJuuri mahdollisuus säätöesimerkkeihin nopeilta tiimeilta on tämän runkotiedustelun aloittamisen taustalla. Joukkueemme kuljettajat ovat täysiä aloittelijoita kartingissa, mutta osa on harrastanut hieman muuta autourheilua ja ymmärtää, että ylimääräinen säätäminen hankalalla tai väärällä rungolla saattaa viedä tehot ajoharjoittelusta.\nHelsingistä ollaan, Tattarisuon Fossiiliin tarkoituksena saada kaksi autoa viivalle koko sarjaan. Lisäksi muita kisoja parin-kolmen kuskin voimin Etelä-Suomen alueella ehtimisen ja innostuksen mukaan.\n« Vastaus #9 : 30.12.2014 22:45 »\nKaverilla on pari valmista R120 karttia jouten Helsingissä. Eivät ole enää ajaneet fosaria pariin vuoteen.\nKysyn merkit ja hinnat valmiiksi ja laitan vaikka yvnä.\n« Vastaus #10 : 08.01.2015 10:51 »\nMuutama kysymysy koskien raket120 sekä fosari luokkaa.\n- Mitä varaosia tarvitsee olla aina mukanan fosari luokassa?\n- Millainen varaosasetti tarvitaan koko kauteen?\n« Vastaus #11 : 08.01.2015 11:53 »\nLainaus käyttäjältä: pekkaly - 08.01.2015 10:51\nTuolla varikolla kun käyskentelee niin tärkeimmät varaosat ovat nippusiteet, rautalanka ja ilmastointiteippi.\nMutta kytkimiähän siellä aina välillä paukahtelee ja runkojen osalta raidetangot tuntuvat olevan kulutustavaraa.\n« Vastaus #12 : 08.01.2015 13:08 »\nTuolla aloittelijoiden kysymykset kohdalla on: Raket 120 varaosapaketti (otsikolla) melko kattava lista... (alla linkki)\n« Viimeksi muokattu: 08.01.2015 13:09 kirjoittanut zambo76 »\n« Vastaus #13 : 08.01.2015 17:41 »\nLainaus käyttäjältä: Team Laine - 08.01.2015 11:53\nSiinähän ne kolme tärkeintä tulikin + vasara/leka millä oikoo vääntyneet raidetangot ja rattiputken\nLähtökohtahan on varmaan se, että kaikkea mitä autossa näkee niin kannattais olla varalla. Mutta perus ketjut, rattaat, kaasarin osat,bensaletkua, jouset, kohtuullinen mutteri/pulttivalikoima, ketjurasvaa, bensaa, öljyä + nipparit, rautalanka ja ilmastointiteippi. Perustarpeilla pärjää pitkälle ja varikolla kyselemällä voi löytyä puuttuva osa\n« Vastaus #14 : 23.04.2015 09:10 »\nRadnen karting katalog Edition 32 kolahti postista joitain viikkoja sitten ja katsoin, että tukholmassa pystytään tarjota aikuisille pakettina uudet ajovalmis Birel Art, R120 95 putkella ja uudella rengassarjalla hintaan 3200e. Mielusti kannatan kyllä suomalaisia liikkeitä, mutta en tiedä pystyvätkö samaan tasoon tai alle, vaikka ollaan R120 kärkimaita.\n« Viimeksi muokattu: 23.04.2015 09:13 kirjoittanut -Japé- »\n« Vastaus #15 : 23.04.2015 12:30 »\n. Tarkkaa käyttöönottovuotta noissa rungoissa ei myöskään lue, jokaista mallia on myyty muutama vuosi ja rungon tunnistelevyyn stanssatut numerot kertovat luokituksen päättymisvuoden.\nTuohan ei ihan pidä paikkaansa, esim crg kt1:sen laatassa on 84/ch/11 ainakin 2013 vuoden malleissa, varma en ole mutta samalla luokituksella taidetaan mennä edelleen\n31.12.2017 näkyis luokitus päättyvän....\n« Viimeksi muokattu: 23.04.2015 14:18 kirjoittanut unclewili »\n« Vastaus #16 : 28.07.2019 09:16 »\nKuinka vanhalla rungolla voi osallistua R120 kisoihin 2019, tai 2020?\nEdit. Vastaan ite.\n9.2.1. Kartin mitat ja säännöt\nrungot ovat luokittelemattomia, mutta niiden tulee\nolla tehdasvalmisteisia ja täyttää säännöt puskureiden ja katteiden osalta, kuten teknisissä säännöissä\nTuli vaan väärää tietoa, joku aika sitten muualta!\n« Viimeksi muokattu: 28.07.2019 09:36 kirjoittanut valpas »


Mitä on onnellisuus? - Onnellisuus - Suomi24 Keskustelut\nOnnellinen, onnekas, onnellisuus... jokainen sitä tavalla tai toisella tavoittelee. Mitä se on sinulle?\nTällä hetkellä tunnen onnea. Tavoittelen rakkautta